Bukedde Online - Ekiraamo kya Muzaata kireese akavuyo\nEkiraamo kya Muzaata kireese akavuyo\nBy Kizito Musoke ne Josephat Sseguya\nAdded 1st March 2021\nMuzaata ne Bakazi be Kluthum ne Bugirita\nSHEIKH Umar Swidiq Ndawula asomye ekigambibwa okuba ekiraamo kya Sheikh Nuhu Muzaata ne kyongera okusajjula embeera y'obutakwatagana mu famire.\nAsoose kulaga ekiraamo bwe kiri ekituufu era ye yafunako kkopi nga mukwano gwa Muzaata owooku lusegere. Agamba nti osanga kino si kye kiseera ekituufu okusoma ekiraamo kya Muzaata naye awaliriziddwa okuggyayo amazima ku butakkaanya obuli mu famire.\nAte ng'abakulembedde olutalo okuli Kluthum Nabunnya ne Amina Namawejje Bugirita ye Ndawula agamba nti Muzaata yafa takyababala nga bakazi be.\nMuzaata yalaama August 17, 2020: Nnalina abakyala babiri- Amina Namawejje oyo twayawukana dda. Ate Kluthum Nabunnya naye twayawukana.\nNnina abaana basatu- Anwar Ssessanga azaalibwa Kluthum. Ate Amjad Ssozi ne Hamida Nassozi bazaalibwa Namawejje.\n"Allah bw'aliba anzijuludde, sirina mukazi yenna. Ebintu byange byonna by'abaana bange", ekiraamo ekyasomeddwa Ndawula bwe kyategeezezza.\nBino biddiridde obutakkaanya mu famire ya Muzaata. Muzaata yafa nga December\n4 nga Kluthum tali waka oluvannyuma lw'okufuna obutakkaanya. Ate Amina Namawejje baali baayawukana emyaka 20 egiyise.\nAkola ku nsonga z'abafu ne Minisita w'abaana Florence Nakiwala Kiyingi baalagidde Kluthum okubeera mu maka ga Muzaata e Kawempe mu Cate-Falawo akuumirewo omwana Anwar Ssessanga ow'emyaka 12.\nKyokka Kluthum n'abafamire ye bawakanya ekiraamo ekyasomeddwa. Bagamba nti Muzaata yalina obudde okwawukana ne Kluthum mu mateeka g'ensi n'ag'eddiini. Mu ddiini yandibadde amuwadde talaka, kyokka ekyo tekyakolebwa.\nIbrahim Sebunya mwannyina wa Kluthum era ayogerera famire yagambye: Ekiraamo ekyogerwako kijingirire era si gwe mulundi ogusoose okuleetebwa.\n1. Ekiraamo kyogera ku baana basatu, Muzaata be yaleka ate nga kimanyiddwa nti yaleka abaana bataano.\n2. Era ekiraamo tekiriiko muntu yenna akijulira ng'akissaako omukono nga bwe kikolebwa mu mateeka.\n3. Ate Muzaata bwe yali awandiika gy'abeera yawandiika "Kawe" mu kifo kya Kawempe. "Tekiyinzika kuba nga Muzaata yali akooye atuuke n'okulemwa okuwandiika erinnya Kawempe. Yali musajja mugezi ate nga mwegendereza mu bintu bye", Sebunya bwe yagambye.\nYe Ndawula yannyonnyodde nti "talaka" kitegeeza kwawukana ekibaawo ng'abafumbo tebakyasobola kubeera bonna. Kyokka era talaka esobola okubeerawo mu bikolwa ne bwe kiba tekyatuddwa mu bigambo oba okuwandiika.\nOkugeza abafumbo basobola okumala ekiseera ekiwanvu nga tebabeera bonna ate nga tebasoose kukkaanya "butabeera bombi". Mu mbeera eno kibeera kikyamu okugamba nti bakyali bafumbo.\n"Omusajja bw'akyatula nti nkutadde, n'atakomawo n'ateekawo obuwandiike abeera atwanguyirizza nnyo Bamaseeka mu kugonjoola ensonga z'obufumbo." Ndawula bwe yagambye. Ekyo Muzaata kye yakoze kubanga ensonga eyo yagitadde mu kiraamo.\nYagambye nti omukazi bw'ayawukana ne bba, Obusiraamu bw'amuteerawo omukisa okudda ssinga amala ne yeetaba ne bba mu nsonga z'omukwano.\nEra omusajja n'omukazi basobola okudding'ana ne bwe babeera baawukanye. Kyokka Muzaata yafa tadding'anye na Kluthum.\nKwe kuwabula minisita Nakiwala Kiyingi ensonga z'obufumbo bwa Muzaata azigendeko mpola kuba ziramulwa mateeka ga Busiraamu. Alina akakwate ku ntaputa y'amateeka ga Sharia ye yekka alina okulung'amya\nEKIRAAMO KYA MUZAATA EKYASOMEDDWA\nMuzaata asooka kwewaayo eri Allah nga bino yabiwandiika mu Luwarabu n'atoola ne Salaam.\n… ndi mutabani w'omugenzi Hajji Adam Muzaata Sseebbaale. Ndi muzzukulu wa\nHamza Ssematiko. Maama wange ye mugenzi Hamida Nalunkuuma. Abakyala bange baali babiri- Amina Namawejje ne Kluthum Nabunya bombi\n"Obugagga bwange mbulekedde abaana bange abasatu. Teri alina buyinza kukyusa\nkintu na kimu ku bye mpandiise", Ekiraamo kya Muzaata bwe kigamba.\nHajjati Namawejje Bugirita\nEnju y'e Kawempe y'abaana bange. Nze nagigula poloti n'okugizimba. Muzaata mu kiseera ekyo yali asomesa ku Bilal e Bwaise ng'afuna musaala gw'abasomesa. Ssente nnaziggya mu kusuubula.\nSHEIKH Salim Bbosa omukugu mu nsonga za Sharia yagambye nti si buvunaanyizibwa bwa Musiraamu okugaba ebyobugagga by'alina. Olina kulaga byabugagga by'olese, abaana n'abakyala olwo ebisigadde amateeka ga Sharia ge galamula.\nEkiraamo kya Muzaata ekiraga nti talina mukyala bwe kibeera ekituufu, Kluthum\nNabunya ne Amina babeera baviiramu awo.\nAbaana abalenzi bonna balina okugabana ebisinga eby'abawala emirundi ebiri. Okugeza omuwala bw'aba agabanye bya bukadde 10 ate omulenzi agabana bya bukadde 20.\nAbaana bonna abalenzi balina kufuna kyenkanyi nga tebafudde ku myaka gye balina.\nLOOYA WA FAMIRE AWABUDDE\nLuyimbaazi Nalukoola, looya wa famire ya Muzaata yategeezezza nti ekiraamo ekyo baakiwulirako era balowooza nti kituufu.\nNalukoola owa kkampuni ya Nalukoola, Kakeeto Advocates and Solicitors, yategeezezza nti ensonga za Muzaata zeetaaga kukwatibwa mu mateeka ga sharia.\nMuzaata bw'aba yalaama nti teyalina mukyala ate ng'ebintu yabiraamira baana be, awo tuba tetusobola kukikyusa.\nSHEIKH NDAWULA YAANI ?\nNDAWULA azze ayita mu kusoomoozebwa omuli okuteekebwa ku lukalala olwasaasaana nga kuliko amannya ga Bamaseeka abalina okuttibwa. Bano kwaliko\nSheikh Najib Sonko, Ibrahim Hassan Kirya (yatemulwa), Halluna Jemba, Mahamood Kibate n'abalala.\nBanne bwe baali bakolera ku Market Street mu Kampala okuli; Hassan Kirya, Musitapha Bahiga bonna battibwa. Ate eyali omumyuka wa Supreme Mufti eyasooka Sheikh Abdu Hakim Ssekimpi yafa lumbe.\nNdawula y'akulira Bamaseeka mu kibiina kya Jamiyat Daawa Salafi ya ekikulirirwa\nSheikh Muhamood Kibaate.\nMusomesa wa ddiini ayitibwa mu misomo n'emizigiti okwanukula ebibuuzo ku\nddiini y'Obusiraamu. Gye buvuddeko yalwala nnyo n'amala ekiseera nga tatambula.\nMu kusabira Sheikh Annas Kaliisa, Muzaata yasinziira e Kibuli n'ayanjula Sheikh\nNdawula eri abakungubazi ng'omu ku basajja b'Omulangira Kassim Nakibinge ab'amaanyi.\nUOC ngirese nnyweevu - Blick\nMinisita wa Magufuli naye afunye obubonero bwa corona\nBasabye omukungu avunaanibwa ogw'okulya enguzi awummuzibwe ku mulimu


Bukedde Online - Arinaitwe asabye kkooti emukendeereze ku kibonerezo ky'akalabba\nArinaitwe asabye kkooti emukendeereze ku kibonerezo ky'akalabba\nAsibidde muganzi we mu nju amutangire obwenzi\nAdded 18th November 2013\nRichard Arinaitwe akyajjukira ennyo olw’okugwa omulamuzi mu bulago ng’amulaga engeri gye yattamu omuwala mu musango ogwali gumuvunaanibwa n'asalirwa ekibonerezo kya kuwanikibwa ku kalabba, asaabye kkooti enkulu emukendeereze ku kibonerezo.\nArinaitwe abadde yaakamala mu kkomera e Luzira emyaka 15 bwe yasalibwa ekibonerezo ky’okuwanikibwa ku kalabba ng'asingisiddwa omusango gw’okutta omuwala Omumerica, Cecilia Marie Goetz, mu woteeri ya Equatoria mu Kampala mu 2003 kyokka n’okutuuka kati abadde tawanikibwanga.\nMunnamateeka we, Micheal Akampwera w'asinzidde okusaba omulamuzi Joseph Mulangira akendeereze ku Arinaitwe ekibonerezo kubanga ebbanga ery’emyaka 15 ly’amazze mu kkomera aboneredde era akyusizza ne mu nneeyisa ye.\nAkampwera yasabye omulamuzi amwongereyo emyaka 3 gyokka olwo gifuuke 18 kubanga ekibonerezo ky’okuwanikibwa ku kalaba tekigenda muyamba kwongera kukyusa mu mpisa n'enneeyisa ye.\nAkampwera era yategeezezza nti okusinziira ku mateeka agafuga amakomera, omuntu aba awereddwa ekibonerezo nga kino asibwa emyaka 20 gyokka.\nOludda oluwaabi lwalemeddeko ne lutegeeza nti Arinaitwe asaana kusigala ku kibonerezo ekyamuweebwa olwo abantu basobole okufuna ku buweerero era omulamuzi Mulangira n'ateekawo olwa nga 22, lw'agenda okuwa ensala ye.\nArinaitwe eyaleeteddwa mu bukuumi obwamaanyi ng'aatambula yeetooloddwa abaserikale b'amakomera 5 yalabise nga mugumu nnyo era olwatuuse mu kkooti n'atuula n'asalako ng'okutuusa we yayingidde mu kaguli.\nKinajjukirwa nti nga July 28, 1998, Arinaitwe yatta Cecilia Marie Goetz bwe yamusanga mu woteeri n'amusogga ebiso ebyamuttirawo .\nArinaitwe asabye kkooti emukendeereze ku kibonerezo ky''akalabba\nEyabbiddwa mu takisi abakwasizza\nGula emmotoka egya mu nfuna yo\nOwolukusense mujjanjabe nâ€™ekyewamala


Bukedde Online - Ziizino bizinensi ezikuyisa mu nnaku enkulu ng’oli musanyufu\nAbasuubuzi tebamatidde na nsala ya kkooti...\nOmukyala ng’atikkula ekisero ky’emboga ku loore okuzitunda mu katale e Nakawa.\nEbiseera by’ennaku enkulu bituuse era buli muntu akola okulaba ng’ayingiza ssente mu kiseera kino kubanga abantu bonna babeera bagula eby’okusanyusa abaagalwa baabwe n’eby’okukozesa era ssente zikolebwa abo abassaayo omwoyo n’okuyiiya okuzikola.\nTausi Nabanoba, ow’e Nakuwadde - Bulenga agamba nti ebiseera by’ennaku enkulu bimu ku ebyo by’asinga okwenyumirizaamu kubanga akoleramu ssente okusinga mu myezi gy’omwaka emirala.\nAgamba nti: “Mu kiseera kino we nkuh− haanyiriza fiizi z’abaana bange. Tulina abakyala abalunda enkoko ku kyalo. Bano mbeekwata bukyali era Ssekukkulu bw’eba ebuzaako omwezi nga gumu nga mbagulako enkoko ez’ennyama ezibeera zituuse okuliibwa.\nEnkoko zino sizitunda wabula nziramu ne nziriisa buto emmere ekiziyamba okusaka ennyama ate ne zisigala nga mpoomu ddala. Kuno ngattako okuzisalira ebiwata ebyongeza ku buwoomu bw’ennyama. Bw’ozigula totawaana na ddagala kuba babeera baazigema dda era ne bw’oba tolina mmere erimu kirungo kino osobola okuziwa emmere etali ntabule. Buli nkoko ngigula 11,000/- kyokka oluvannyuma lw’omwezi gumu nga nzizeemu okuziriisa, bw’oba tolina 35,000/- totawaana kulamuza. Bwe mbaliriramu, buli nkoko mbeera ngimaliddeko 10,000/- zokka.\nKino kitegeeza nti ekitono ennyo, nteekeddwa okufuna 10,000/- ku buli nkoko. Ssente z’obeera nazo zonna zigula enkoko kyokka ng’amagoba g’ofunako gasobola bulungi okukuyisa mu nnaku enkulu. Bannayuganda bave mu kuyimba oluyimba lw’obwavu wabula batetenkanye Ssekukkulu ebanyumire.” Bizinenzi ya Nabanoba y’emu ku bizinensi entonotono omuntu z’asobola okuyingirira mu kiseera kino nga twetegekera ennaku enkulu.\nBY’OBA OMANYA NG’OLONDA BIZINENSI EKOLA MU SIZONI ENO\nHajji Jamil Sebalu, omukugu mu bya bizinensi akulaga ezimu ku bizinensi endala omuntu z’otosaanye kubuusa maaso mu kiseera kino. Annyonnyola nti; “Mu kiseera kino waliwo ebintu ebyetaagisa nga tebikola mu biseera birala. Ekikulu kya byonna olina okumanya nti abantu baagala ki era olunaku lwe bagenda okujaguza lutegeeza ki. Okugeza, ng’ovudde ku kusinza, Ssekukkulu abasinga bagitwala ng’olunaku olw’okulya, kusanyuka n’okwambala.\nEbintu bino ebisatu by’oteekeddwa okusooka okutunuulira ennyo. 1 Okulya: l Mu kiseera kino abantu bagenda kugula ebintu bye batalya bulijjo. Emitwalo ebiri zokka zikumala okutandika okusuubula amatooke okuva ku balimi gwe n’ogaguza abasuubuzi oba abantu ssekinnoomu. Amagoba g’ofunye gagatte ogulemu ettooke eddala.\nEyatandisa n’enkota bbiri Ssekukkulu eneegenda okutuuka ng’oli mu 10 n’okusingawo. Eby’otulo by’olina okwesonyiwa osobole okukeera ku mmotoka z’abalimi mu butale. l Osobola okusuubula enva endiirwa nga nnakati, emboga oba ennyaanya n’obutungulu okuva ku balimi kuba nabyo birinaakatale.\nAmakulu g’okukeera gali nti, ebbeeyi y’ebirime okuva ku balimi ebeera ntono ddala okusinga ey’abasuubuzi. Era esobolwa abantu ab’enjawulo k’obeere ng’ogenda kutunda ku kyalo. l Kizibu okujaguza Ssekukkulu omuntu n’atawuuta ku ssupu wa nkoko.\nGgwe alina ssente, suubula enkoko enkulu otandike okuzitambuza ku byalo oba mu butale kuba abaguzi gyebali bazirindiridde. Atasobola kino, naawe osobola okugulayo waakiri enkoko ttaano n’oziriisaamu okumala wiiki oba omwezi ate nga bw’ozikolera akatale ku kyalo gy’osula. Ssekukkulu eneegenda okutuuka ng’oli mu magoba.\nOsobola okuteekawo omudaala gw’ennyama ku kyalo kyo. Abantu obeera obasemberezza kye baagala okumpi nga tekibeetaagisa kukinoonyeza walala. Wabula, olina okubeera omuyonjo ennyo era okufuna ennyama ennungi eneesikiriza abantu baleme kukuyitako.\nNaawe alina wooteeri kino ky’ekiseera okugyongeramu ebiringo. Leeta ebyokulya ebyo by’omanyi nti biwooma era nga n’ebimu bya njawulo ku bya bulijjo. Enfumba nayo gikyuseemu.\n2 Amanda: Naawe atunda amanda agafumba oba enku ojja kufunamu kuba buli omu yeetegekera kufumba kubanga bangi babeera na bingi eby’okuteekateeka okulya munnaku zino enkulu.\nAbalala mu kiseera kino mwe bakolera emikolo egy’enjawulo nga gyonna gyetaagisa okufumba ate nga bakozesa manda oba nku. Noolwekyo alina enku n’omanyisa abantu naawe obeera ogenda kukola ssente.\n3 Eby’okusanyuka: Bino ebiseera bya bubaga. Obubaga buno bulimu abantu abava ebweru n’obuggalawo omwaka. Noonya ebintu ebyo byokka by’osobola okutwalayo. Okugeza, eby’okutimba, endongo n’ebirala ojja kukola ssente.\n4 Amazzi: Mu bitundu ebimu naddala mu byalo babeera n’ekizibu ky’amazzi. Ggwe alina obusobozi gula amazzi ogatambuze mu byalo bino. Toggya kusigala kye kimu.\n5 Okwambala: Akaseera kano abantu abasinga bali mu keetalo ka kunoonya ngoye mpya. Oli bw’aba alina famire, ye bw’aba tasobodde kwegulira waakiri ajja kugulira abaana oba omukyala. Ky’okola kya kunoonya kifo awali akatale obulungi. 6 Ebirala mulimu:\nOkuyooyooya empya: Abantu bali mu kuyooyoota maka gaabwe. Okugeza, funa akuuma akasaawa omuddo otambule nako nju ku nju mu bifo w’omanyi amaka. Ku maka 10 g’oyiseeko, waakiri 3 bajja kwetaaga obuyambi bwo. l Abalala banoonya babasiigira langi ku mayumba. Ggwe akola omulimu guno, totuula butuuzi tambula nga bw’onoonya akatale. Ojja kufuna abantu ate nga nabo bulijjo beebuuza engeri y’okufunamu obuyambi buno.\nEntambula: Kino ekiseera kya bantu kuwummulako. Oluwummula luno abasinga balukozesa okulambula bannaabwe n’abalala bagenda mu byalo lwa nsonga nti n’abaana babeera bawummudde. Kitegeeza nti, ggwe akola mu ntambula ojja kuganyulwamu. Ne bw’oba n’emmotoka yo eya buyonjo osobola okugiteeka ku makubo n’otikka abantu nga bw’obatwala mu byalo.\nWabula olina okuba omwegendereza ku budde bw’otambuliramu na wa gy’obatwala. Oteekeddwa kubakomya ku siteegi awali abantu olw’ensonga z’ebyokwerinda.Atunda endagala: Mu nnaku zino abantu bajja kulya ebintu bye bamanyidde n’ebyo bye babadde tebamanyidde oba emmere ey’obutwa.\nManya ddagala ki lye bajja okwetaaga n’ebintu ebirala.\nEby’okwewunda. Muno mulimu eby’omu maaso, enviiri, ebigere, omubiri okugeza abakola masaagi n’ebirala. Funa eby’okwewunda eby’omulembe ojja kukola ssente mu kaseera kano.\nBuli alina omulimu noonya engeri gy’ogwongerako ogw’okubiri okugeza, owa saluuni, osobola okugattako ensawo z’abakyala n’engoye. Omuntu bw’ajja okumuyooyoota, osobola okumwagazisa ku bintu bino ebirala n’ofunamu.


Bukedde Online - By'olina okukola ofuule omwagalwa wo mukwano gwo\nMpulira ntya okwegatta naye!\nGwe nawa omutima anzibye bukadde\n‘OLUSOMA oluwedde lwatandika sirina wadde ekuba ennyonyi. Olwa Ssande abaana lwe baalina okuddayo, nakeera kuyitaayita mu mikwano gyange nga nnoonya ayinza okumpola nzize abaana bange ku ssomero.\nBano baasangiddwa nga banyumirwa obulamu ku bbaala ya ‘Play’ mu kibangirizi kya Bannamakolero.\nNga buzibye, nakomawo awaka kyokka nasangawo akasiriikiriro. Nalowooza nti abaana beebase kyokka nnyaabwe n’antegeeza nti abaana yabazzizzaayo ku ssomero! Nabuuka mu bbanga ate ne mmugwa mu kifuba nga mmwebaza okunzigya ku muguwa.\nWano we namanyira nti Betty takoma ku kya kubeera mukyala wange, wabula era mukwano gwange kubanga annyamba mu bizibu.’\nBw’atyo Jacob ow’e Bweyogerere bw’agamba. Bw’ofuula omwagalwa wo mukwano gwo, omukwano gwammwe guwangaala, anti ku mwembi tekubaako ayagala kulumya munne nga ne bwe mufuna ekizibu, mukwasiza wamu.\nOmwagalwa wo bw’omufuula mukwano gwo, omukwano gwammwe muba mugugobyemu okukukuta. Buli omu aba yeeyabiza munne n’amulaga n’ejjute erimuli ku kabina. Era kizibu okubaawo akisa munne ssente z’afuna ng’abamu batuuka ne ku ssa ly’okumanya ‘ppini nnamba’ za akawunti z’abaagalwa baabwe.\nMUKWANO GWO Y’ANI?\nJohn Bosco Baliruno, omusomesa w’embeera z’abantu mu St. Lawrence yunivasite agamba; Buli omu asobola okubeera mukwano gwo n’oluusi okwefuula mukwano gwo.\nKyokka okwawula mukwano gwo naddala mu bufumbo kyangu ng’osinziira ku bikolwa by’omwagalwa wo.\nMukwano gwo ye muntu agabana naawe kyonna ky’aba nakyo, kakibe kitono kitya. Akufaako era akakasa nti oli musanyufu, akusonyiwa ng’omusobezza, akuwuliriza era n’akuluηηamya, akuzzaamu amaanyi era takoowa kukuyambako w’ozitoowereddwa.\n” Ate Ssaalongo Mustafa Sayile agamba nti; ‘Omukwano ogwa nnamaddala gutandika oluvannyuma lw’abaagalana okubeera awamu okumala emyaka 7 era ssinga baguzimbira ddala okutuusa ng’abaana baabwe bakuze, awo bafuukira ddala baaluganda. Kyokka kino kisoboka ssinga abaagalana bano buli omu aggulira munne omutima, ne baba baamukwano.\nLWAKI MULINA KUBA BAAMUKWANO?\nAbafumbo bangi tebaafaayo ku kya kubeera baamukwano olw’ensonga ze bawa ez’enjawulo. Era bangi waakiri yeeyabiza omuntu omulala nga bagamba nti enkolagana ebeera wakati w’abaagalana ya njawulo kw’eyo ebeera wakati w’aboomukwano.\nAbamu ku bano beekwasa nti, okweyabiza omwagalwa wo kubeera kussa magi go gonna mu kibbo kimu. Wabula Teopista Lutwama, kansala w’abakyala mu ggombolola y’e Ntenjeru akulaze ensonga lwaki abafumbo beetaaga okubeera ab’’omukwano.\n1 Tewabeera kwekwekereza kubanga buli omu abeera amanyi bulungi munne.\n2 Obufumbo bwammwe bubeera butambulira ku kwesigaηηana, kwagalana na kwagaliza.\n3 Tewabaawo kwefuula ky’otoli kubanga munno abeera akumanyi bweso.\n4 Mutuukiriza mangu ebirooto byammwe kubanga mubeera mukolera wamu.\n5 Mugonjoola mangu obutakkaanya obubalukawo mu mirembe era nga ku mwembi tekuliiko alumiziddwa.\nZIMBA OMUKWANO NE MUNNO\nFrancis Lukyamuzi, kansala w’abaami mu ggombolola y’e Ntenjeru agambye nti, ‘Ng’omukwano gwonna ogwa bulijjo, obufumbo tebulina kukoma ku kwagalana kwokka.\nAbaagalana balina okufuba okulaba nga babeera baamukwano nfa nfe.\nOkutuuka ku kino, abaagalana bombi bavunaanyizibwa kyenkanyi era mu bye balina okukola kuliko;\n Okugabana ebiseera eby’esanyu.\nOkugeza, okwegatta ku munno ssinga abeera alina ekintu ky’akola ekimuwummuza ebirowoozo gamba ng’okulaba omupiira, okulaba fi rimu, okuwuliriza ennyimba n’ebirala. Kino kimulaga nti alina omuntu asobola okwewaayo ku lulwe.\n Okumusanyukirako. Ssinga munno abeerako ne ky’atuuseeko oba ky’asuubira okukola, bw’omusanyukirako kimulaga nti omwagaliza.\n Tokuliriza nsobi za munno kubanga kino kimuleetera okuwulira nga gw’otokkiririzaamu. Bw’aba aliko ekimulemye okutuukiriza, muzzeemu buzza maanyi.\n Mwenyumirizeemu era bw’aba akusobezza, musonyiwe. Kino kijja kutondawo enkolagana ennungi era naawe bw’olimusobya ajja kujjukira bye wamusonyiwa, naye akusonyiwe.\n Mukwasize wamu mu buli kye mukola musobole okuzimba omukwano ogw’enkomeredde mu mitima gyammwe.\nEmpaka z'aboobubina teziraga bugunjufu - Ntagali\nEkyabadde e Nammere ng'omuzannyi wa Cranes Yasser Mugerwa ayanjulwa Sarah Nakiwala\nAkola n'omwagalwa we ku mulimu mukole bino muleme kutabuka\nEbintu abaagalana bye batya okugamba bannaabwe ne bitta omukwano\nEbintu 17 by'otolina kukweka mwagalwa wo


Bukedde Online - Ekidyeri ky'e Buvuma ganyegenya!\nAmasomero g'ekkanisa gali bubi\nAbakulembeze mu bizinga by’e Buvuma balabudde ku kidyeri ekisaabaza abantu n’ebyamaguzi ekifuuse ganyegenya.\nAbantu n’ebyamaguzi nga bagoba ku mwalo.\nBagamba nti ekidyeri kino bwe batakiggya ku nnyanja mu bwangu kikyayinza okuyiwa abantu n’ebyamaguzi mu nnyanja, akabenje akayinza okufiiramu abantu abangi, n’okufiirwa ebyamaguzi.\nAbakulembeze abali mu bweraliikirivu kuliko; ssentebe wa disitulikiti y’e Buvuma Adrian Wasswa Ddungu n’omubaka wa Palamenti, Robert Migadde Ndugwa nga bagamba nti ekidyeri kikaddiye ng’abantu abakitambuliramu bazze basimattuka akabenje enfunda eziwerako.\nBagamba nti baategeezezza aba UNRA kyokka nga tebannafuna kuyambibwa. Ekidyeri ekyogerwaako kiri wansi w’ekitongole kya UNRA nga y’entambula yokka ey’olukale esaabaza abantu okuva ku mwalo e Nakawuma mu disitulikiti y’e Buikwe okubatwala ku mwalo e Kirongo mu disitulikiti y’e Buvuma.\n“Mu mwezi oguwedde ekidyeri kino kyafa nga kinaatera okutuuka e Nakawuma abaaliko ne balaajana n’abamu ne balaama nga balaba obwabwe bukomye!\nObwato bw’abavubi bwe bwasomba abantu okuva ku kidyeri kino ne bubagobya ku lukalu,” Migadde bwe yagambye.\nMigadde yagasseeko nti gye buvuddeko nga naye kennyini kw’ali e kidyeri kyayabulukukamu ebitundu bibiri ne basimattuka.\nAbakulembeze mu bizinga by’e Buvuma balabudde ku kidyeri ekisaabaza abantu n’ebyamaguzi ekifuuse ganyegenya. Bagamba nti ekidyeri kino bwe batakiggya ku nnyanja mu bwangu kikyayinza okuyiwa abantu n’ebyamaguzi mu nnyanja, akabenje akayinza okufiiramu abantu abangi, n’okufiirwa ebyamaguzi. Abakulembeze abali mu bweraliikirivu kuliko; ssentebe wa disitulikiti y’e Buvuma Adrian Wasswa Ddungu n’omubaka wa Palamenti, Robert Migadde Ndugwa nga bagamba nti ekidyeri kikaddiye ng’abantu abakitambuliramu bazze basimattuka akabenje enfunda eziwerako. Bagamba nti baategeezezza aba UNRA kyokka nga tebannafuna kuyambibwa. Ekidyeri ekyogerwaako kiri wansi w’ekitongole kya UNRA nga y’entambula yokka ey’olukale esaabaza abantu okuva ku mwalo e Nakawuma mu disitulikiti y’e Buikwe okubatwala ku mwalo e Kirongo mu disitulikiti y’e Buvuma. “Mu mwezi oguwedde ekidyeri kino kyafa nga kinaatera okutuuka e Nakawuma abaaliko ne balaajana n’abamu ne balaama nga balaba obwabwe bukomye! Obwato bw’abavubi bwe bwasomba abantu okuva ku kidyeri kino ne bubagobya ku lukalu,” Migadde bwe yagambye. Migadde yagasseeko nti gye buvuddeko nga naye kennyini kw’ali e kidyeri kyayabulukukamu ebitundu bibiri ne basimattuka.\n'Ababagoba ku ttaka mubasibe emiguwa\nEmbeera y'Omulabirizi Mutebi: Bamusanzeemu obutwa\nPoliisi mukwate abakwata abaana - Dr. Muyingo\nEtteeka ku bazadde abatalabirira baana ku masomero lijja- Muyingo\nDr. Muyingo alaze abavubuka engeri y'okulwanyisa obwavu


Mwettanire okugaba omusaayi, Omubaka Muyanja - Watchdog Uganda\nAbantu abasobye mu 400 be bebetambye mu lusisira lunno era nga bakembereddwaendwadde ez'enjawulo, omuli omusujja, akawuka akaleeta obulwadde bwa mukenenya, typhoid, amaaso wamu n’okuwebwa eddagala ku bwerere, libayambeko mu ntandikwa y'omwaka.\nSSENTEBE w’akabondo ka babaka abava mu Buganda era nga ye Mubaka wa Mukono South mu palimenti Johnson Muyanja Ssenyonga asabye banna Uganda okwettanira okugaba omusaayi nti kuba kiyamba okutaasa obulamu bwa bantu abali mu bwetaavu bwagwo mu malwaliro eg’enjawulo.\nMuyanja agamba nti abantu bangi wanno mu ggwanga bafiirwa abantu babwe ng’entabwe eva ku bbula lya musaayi mu malwaliro, nti naye singa buli muntu yeewaayo n’eyenyigira mu kikolwa kino obulamu bwa bantu bangi bujja kwongera okutaasibwa.\nBino yabyogedde aggulawo olusisira lwe by’obulamu olwabadde mu kibangirizi ky’ekifo ekisanyukirwamu ekya Satelite Beach e Mukono ku lw’omukaaga, nga lutegekeddwa eddwaliro lye Naggalama saako ne bank ya Baroda ng’emu kungeri y’okuddiza ku bantu saako n’okubawa ku bujjanjjambi obwobwerere.\nSOMA NABINO: Ebisaanyi ebizinze eddwaliro lye Ntenjeru bisattizza abalwadde\nAbantu abasobye mu 400 be bebetambye mu lusisira lunno era nga bakembereddwaendwadde ez’enjawulo, omuli omusujja, akawuka akaleeta obulwadde bwa mukenenya, typhoid, amaaso wamu n’okuwebwa eddagala ku bwerere, libayambeko mu ntandikwa y’omwaka.\nSsenyonga yakubirizza abantu okugendanga mu malwaliro okw’ekebezanga ebirwadde ebitali bimu okusinga okugenda nga bayenjebuse kye yagambye nti kivaako okusasaanya ensimbi enyingi ezandibadde zikola ebilara.\nKunsonga y’okutereka yagambye nti abantu balina okutereka ensimbi mu bank, kyokka nasaba gavumenti okukendeeeza ku misolo gy’eteeka ku ma banka ag’obusuubuzi, kisobozese abantu okwewola nga bazzaayo ensimbi ku magoba amatono ennyo.


Bukedde Online - Omuliro gwokezza amaduuka e Nakulabye\nMutale awabudde Museveni: 'Abaganda tebasosola'\n'Gavumenti yabadde ntuufu okuggyako yintaneenti'\nSsebunnya alambuludde ebyasudde baminisita\nOmuliro gwokezza amaduuka e Nakulabye\nUganda ewezezza galani z'amafuta 6,000 ezaakasimwa\nTemukulembeza Luzungu nga musaba emirimu'\nABALINA obuduuka ku nkulungo e Nakulabye baakeredde mu maziga omuliro gwasaanyizzaawo obuduuka bwabwe ne bafiirwa ebyamaguzi.\nABASUUBUZI abakolera okuliraana enkulungo e Nakulabye bakedde kukulukusa maziga oluvannyuma lwa nnabbambula w'omuliro okusanyaawo obuduuka n'emidaala gyaabwe mu kiro ekikeesa Olwokubiri emmaali yaabwe n'eteta.\nAbaafiiriziddwa ebyabwe kuliko obuduuka bw’engoye, ssaaluuni, ebirabo by’emmere n'obuduuka obutunda cakalacakala era omuntu omu eyabadde mu dduuka n'asimattuse okufiiramu abadduukirize bwe baamenye oluggi ne bamutaasa.\nOmuliro gwakutte mu kiro ekikeesa Olwokubiri ku ssaawa 7:00 nga we gwatandikidde amasannyalaze tegaabaddeko. Abantu baategeezezza nti kyandiba ng'omuliro gwavudde ku bafumbira emmere mu kifo kino okulekeko essigiri nga zaaka.\nAbadduukirize ne poliisi nga bazikiriza omuliro Ekif.Benjamin Ssebaggala\nWilliam Kizito omu ku baasoose mu kifo yategeezezza nti baalengedde omuliro nga gwaka kwe kusembera baagenze okutuukawo ng’ennimi z’omuliro zifuuwa okuva mu kirabo ky’emmere.\nPoliisi n'abadduukirize nga balwanagana omuliro Ekif.Benjamin Ssebaggala\nEmmanuel Mugisha eyasimattuse omuliro yategeezezza nti yabadde yakeebaka ng’amasannyalaze tegaliiko kwe kuwulira ekiziyiro n'asituka kyokka nga takyasobola kulaba mulyango gumufulumya olw'omukka omungi era abadduukirize be baamenye oluggi okumutaasa.\nAbamu ku baafiiriddwa ebyabwe nga balwanagana n'omuliro, Ekif.Benjamin Ssebaggala\nPoliisi ezikiza omuliro we yatuukidde ng’abadduukirize bakola ekisoboka okuzikiriza omuliro obutakwatiramu bizimbe ebiriraanyeewo.\nMugisha eyasimattuse ng'akuuma ebintu bye yataasizza, Ekif.Benjamin Ssebaggala\nAbamu beefudde abadduukirize ne bayingira akaduuka ka Havana aka Mobile money ne babbamu ‘airtime’ ne ssente enkalu ezitategeerekese muwendo.\nNninze gwe nzijulira oluwombo lwa laavu\nNnoonya omusajja eyatomerwa endiga\nWalagi asse 7\n10 beesunga Dubai\nOwookubaka asiimye kampuni ya City tyres\nMagogo asiimye aba City Tyres okutumbula ebyemizannyo\nMutale awabudde Museveni: '...\nMAJ. Kakooza Mutale awabudde Pulezidenti Museveni nti ekya NRM okuwangulwa mu Buganda si kubeera basosoze mu mawanga,...\n'Gavumenti yabadde ntuufu o...\nAKAKIIKO k'eddembe ly'obuntu kayise ba agenti b'abeesimbyewo abaakwatiddwa oba okutaataaganyizibwa ku lunaku lw'okulonda,...\nSsebunnya alambuludde ebyas...\nOMUWABUZI wa Pulezidenti Museveni ku nsonga za Buganda, Robert Ssebunnya avuddeyo n'ayogera ku mbeera y'ebyokulonda...


Soma ekiwandiiko eky’esigamiziddwako (Luganda) – Center for the Advancement of the Steady State Economy\n1) Okulaakulana mu by’enfuna, nga wekinyonyolwa mu bitabo by’emitindo gye by’ensimbi, kwe kwongera kubungi bw’ebintu ebikolebwa n’empeereza, era;\n2) Okulaakulana mu by’enfuna kutukawo ng’obungi bw’abantu bweyongende era ng’ebintu n’empereza eriwo wegabanyizibwaamu emala buli muntu, nate;\n3) Eby’enfuna mu nsi yonna bikulira wamu nga mulimu eby’obulimi, ebigibwamu, ebikolebwa, n’empeereza eyetaaga okutekebwamu ebintu ebilabika n’ebisasiro, era;\n4) Okulaakulana mu by’enfuna kutera kulabibwa nga gross domestic product (GDP) eyaddala eyongezedwa oba ku gross national product (GNP), era;\n5) Okulaakulana mu by’enfuna kubadde kwa makkulu, era ekiseera kyona kigendererwa ky’abantu abasinga ne gavumenti, ate;\n6) Okusinziira ku ndowooza za physics n’ebyobutonde waliwo ekkomo ku nkulaakulana mu by’enfuna, era;\n7) Obukakafu obulaga okukosebwa okwoluberera ku by’obutonde n’obulamu obulungi nga kiva ku nkulaakulana mu by’enfuna bya mawanga gona bugenda bweyongera …\nN’olwekyo, ffe tugamba nti:\n1) Waliwo obutabanguko obwamaanyi wakati w’ekulaakulana mu by’enfuna n’okukuuma eby’obutonde (okugeza, okukuuma ebisolo n’ebimera, empeewo n’amazzi amayonjo, obutebenkevu mu bwengula), nate;\n2) Waliwo obutabanguko obwamaanyi wakati w’ekulaakulana mu by’enfuna n’empeereza y’obutonde ebikola omusingi gw’abantu (okugeza, ebisobozesa ebimera okubala, okuvuunza ebintu, embeera y’obudde ennungi), era;\n3) Okukula kwa tekinologiya kuleese ebilungi n’ebibi ku butonde n’ebyenfuna era tetulina kukyesigamako kutabaganya butabanguko wakati w’enkulaakulana mu by’enfuna n’obuwangazi bwe by’enfuna obulungi, nate;\n4) Okulaakulana mu by’enfuna, nga kugerageranyizidwa ku GDP, kweyongera okubeera okw’obulabe era kigendererwa kya mabega, naddala mu nsi egagga ezilina ezilina ettutumu buli wamu, era;\n5) Obunywevu bwe by’enfuna mu nsi (nga, eby’enfuna ebinywevu, obutebenkevu bw’emiwendo gy’abantu n’empeereza emala buli muntu) kyakulondako kilungi eri eby’enfuna era kifuuse kigendererwa kya mugaso mu nsi enene, egagga, era;\n6) Okudukanya obutebenkevu mu by’enfuna kwetagisa okutekebwawo nga kutono okwewala okumenya okutekebwatekebwa mu matterekero ge by’enfuna ebisuubirwa n’ebitasuubirwa nga ekyeeya, n’amaanyi okukendeera, nate;\n7) Eby’enfuna ebilungi mu nsi tekitegeeza nti waliwo enkulankulana, amaanyi, enkola esobozesa tekinologiya ow’enjawulo okukozesebwa era n’ebitundu by’enfuna okukyuuka, nate;\n8) Nga eby’enfuna ebinywevu bitekeddwawo, kyandibadde kilungi ensi egagga okuyamba ensi endala okuva ku kigendererwa ky’enkulaakulana mu by’enfuna zilubilire eby’enfuna ebitebenkevu, nga zitandika n’ensi ezinyumirwa empeereza ezimala buli muntu, era;\n9) Ensi ezisinga ezilina obwavu buli wamu, nga zongera empereza eriwo eya buli muntu (oba, ekirala, okusasaanya obugagga buli wamu) zisigala n’ekigendererwa eky’omugaso.\nEndowooza ya CASSE Ekyuuka n’obudde?\nEndowooza ya CASSE ebaddengawo okutekebwako mukono kumutimbagano okuva mu mwezi ogw’okutaano nga 1, 2004. Wadde nga yakolebwa kulwa nsi zona, mu ngeri emu yassa essira ku nkulaakulana mu by’enfuna bya Amerika. Yakyusibwa mu mwezi ogw’omukaaga nga 3, 2008, okulaga okukula mu kufaayo n’obwetaavu bwa mawanga amagagga okutwala ebigere ebisooka eri eby’enfuna ebitebenkevu. CASSE tekyusa ndowooza zaayo, kubanga ziyimilidde ku mateeka ga sayansi ag’edda. Endowooza ya CASSE esasokela ddala esangibwa wano, nga ebikyusibwa byangu okutegeera.\nSsa omukono ku kiwandiiko:\nSsa omukono ku kiwandiiko ng’omuntu kinoomu\nWayo okukkiriza kw’ekitongole\nLaba obuwagizi bw’ekiwandiiko:\nLaba enzikkiriza z’ebitongole n’abantu n’emikono gy’abantu sekinoomu\nLaba emikono egisidwako enjawufu\nLaba emikono gyona egizidwako


Bukedde Online - Eyannemya okusoma anneefuulidde\nEyannemya okusoma anneefuulidde\nBy'olina okukola munno bw'akumma omukwano\nMukazi wange lwaki tayimba?\nAdded 10th November 2014\nNZE Brenda Namayanja. Nnina emyaka 18. Mbeera Bukwenda Busawula. Mbadde mu bufumbo emyaka esatu era nnina omwana ow’omwaka ogumu n’emyezi mwenda.\nNZE Brenda Namayanja. Nnina emyaka 18. Mbeera Bukwenda Busawula.\nMbadde mu bufumbo emyaka esatu era nnina omwana ow’omwaka ogumu n’emyezi mwenda.\nOkufumbirwa nnadduka ku ssomero nga ndi mu S3 oluvannyuma lw’okufuna omulenzi eyali andidde obwongo. Omulenzi ono yansuubiza ensi n’eggulu era n’annemya okusoma.\nNnalaba ng’okusoma kummenyera bwereere kwe kudduka ku ssomero ng’ende mbeere n’olulenzi lwange.\nKino kyanyiiza nnyo bazadde bange bwe baakitegeera nti ebyokusoma mbivuddeko nneefumbizza era nga tebakyayagala kundabako.\nNnasalawo okubeera n’omwagalwa wange Silver era mu kusooka ebintu byali birungi nga sijjula, olaba ne famire yange nnali sikyagifaako, ng’omulenzi yafuuka famire yange era nga ye buli kimu gyendi.\nWabula olwafuna olubuto ensi n’entabukira anti omulenzi yanneefuulira. Yatandika okunywa omwenge n’okunkuba kumpi buli lunaku. Kuno yassaako okungobaganya nzire ewaffe kyokka nga bakadde bange tebakyayagala kundabako.\nNnejjusa olunaku lwe nnasisinkana omuvubuka ono mu butuufu sitaani yankema! Abavubuka bangi abaankwananga naye nga mbagaana anti nga nninda atuukiridde (Mr. Right). Bannange omuntu gwe nnalaba ng’ow’obuvunaanyizibwa andabizza ennaku etalojjeka! Mukama yannyamba ne nzaala omwana wange.\nOmuvubuka ono okumanya talina mpisa, bwe yalabye angoba nga sigenda n’atandika obutampa ssente za mmere n’okumpaanira abakazi b’akwana nga bwe bansinga okumanya omukwano era nti simusaana. Olumu baganzi be abaleeta mu nnyumba ne beesa empiki nga mpulira, anti nsula wansi!\nBw’alabye ankoze bino byonna nga sivaawo kwe kusalawo okunzigyako omwana wange abadde abampa essanyu era gye yamukweka sibamanyi bulungi era sirina we ntandikira kumunoonya kyokka bwe namumusabye yasazeewo kunkuba emiggo egyandeeseko ebisago ku mutwe.\nNsaba Silver onzirize omwana wange n’abazadde mmunsonyiwe, saamanya nti biriba bwe biti.\nNkubirizza abawala mwenna okunywerera ku kusoma kuba eby’okuganza abalenzi n’okwefumbiza temuli kalungi.\nBajeti esomwa nga June 14 ezze n'emisolo emikakali\nBajeti ya 2014/15; Emisolo gimyumyuddwa\nBannayuganda bawadde endowoaza zaabwe ku bajeti


Updated: 49 min 48 sec ago Ttiimu z'amasaza zikomyewo mu nsiike\nEmipiira gy’Amasaza egya Wiikendi: Lwamukaaga: Ssese v Mawogola Ssande: Kyadondo v Butambala – Lugogo Mawokota v Buvuma – Buvuma Buddu v Kabula – Masaka RG Singo v Busujju – Mityana...\nAba Bombers bayisizzaamu 3 okwetaba mu z'ensi yonna\nOMUGGUNZI w’ehhuumi Geofrey Kakeeto (bantam) waakuva mu mpaka z’Afrika n’ebinuubule bwe yakubye munnansi wa Benin ebikonde ne bimusukkako kwe kusalawo okumuluma. Kouassi Klaklevi amaanyi ga Kakeeto...\nAB’OLUGANDA n’emikwano basabidde omwoyo gwa Rabbi Canon Ezekel Mulondo ng’aweza emyaka ebiri bukyanga ava mu bulamu bw’ensi. Mulondo eyayatiikirira ennyo bweyawa Kabaka emmotoka atambuliremu ku mbagaye,...\nOlwatuuse ku siteegi Sheebah yasoose kusaba bawagizi kwefuga n'okufuga emikono gyabwe bonna ne bassa kimu nga nkuyege nti Yeeee! Olwo n'alyoka asumulula omuziki oluvannyuma ogwalaludde abadigize na...\nDavid Kakungulu omwandiisi mu kibiina ky’abalimi ekya Kagera Farmers group ekisangibwa ku kyalo Kagera mu Muluka gw’e Buwagi mu ggombolola y’e Budondo mu Jinja agamba, bayise munkola y’okukolera awamu...\nMbeguya okukwatibwa kyaddiridde Joseph Kavuma eyali yasibwa olw’emmotoka Nadia nnamba UAK 742J gye yali amwazise okubbibwa era n’aloopa ku poliisi Kavuma n’akwatibwa n’atwalibwa ne mu kkomera e Kawuga....\nBANNAYUGANDA ababeera e Bungereza basabiddwa okujjumbira okuwangayo omusaayi n’ebitundu by'omubiri eby’omunda okugeza ng’ensigo n’ebirala kiyambe mu kutaasa obulamu bw’abantu abalala ababa babyetaaga....\nOmulamuzi asindise omuwandiisi w’ebyapa mu kkomera lwa kunukula bibuuzo ng'alengezza ab'akakiiko\nFri, 06/23/2017 - 17:50\nYasoose kumubuuza oba yasoma amateeka okusinziira ku ngeri gye yabadde ayanukula, yazzeemu n’amubuuza lwaki yagaba ekyapa ku bulooka 170 poloti 667 Kyaddondo ng’ate ebiwandiiko byali bimaze okulaga nti...\nBob Richard Kintu 50, yatabuse ne mukyala we ow’empeta Lilian Nina Bayiga Kintu 36, gw'alinamu abaana 4 oluvannyuma lw’omukazi okukizuula nti bba, alina abakazi abalala babiri omu ali mu Uganda n’omulala...\nMayanja naye awawaabidde Klezia mu kkooti ku by'ennanga eyamukwasizza\nMayanja yakwatiddwa ku Mmande n’aggalirwa mu kaduukulu ku poliisi y’e Katwe, bwe yabadde agenze okwekubira enduulu ku nnanga ye eyali yakwatibwa poliisi y’e Katwe gye yasanze ku mukolo ogumu e Luweero...\nOkuva mu ttuntu ly’olunaku lw’eggulo (Lwakuna) abantu ab’enjawulo obwedda beetala ku ddwaaliro ly’e Nakasero mw’ali okwongera okulaba embeera. Kino kyaddiridde amawulire okusaasana nga gamubika. Kyokka...\nOmwoleso gwa Bride & Groom gutandikidde mu ggiya\nAmakampuni n’abantu ssekinnoomu abawerera ddala 130 be beetabye mu mwoleso gw’omwaka guno era bano buli omu aleese ebyamaguzi eby’omulembe ebyetaagisa mu kutegeeka emikolo n’embaga ebyolesebwa mu kisenge...\nNjagala okumanya obukodyo bw’ekisenge\nMwana wange obukodyo obw’omu kisenge buli muntu alina obuvunaanyizibwa okubumanya era n’okubussa mu nkola. Omuko gwa Ssenga gutuyamba naye okusinga olina okuyiga munno gwe weegatta naye. Kubanga...\nNNINA ekizibu, lwaki buli lwe ndaba ekitonde ekikazi nga nkyamuka?\nFri, 06/23/2017 - 11:49\nEmbeera eno wasalawo ogibeeremu. Anti gwe ofuga ebirowoozo by’olina. Ssinga ebirowoozo bino obyeggyamu era tosobola kufuna buzibu buno. Ekirala mwana wange sigaanyi bw’oba muvubuka obeera n’obwagazi...\nBaze yatulekawo n’agenda ne muk’omusajja\nNafumbirwa omwami wange mu 2009 nga talina wadde omulimu. Mu kiseera ekyo nnalina omulimu gwange ogw’okusiba enviiri n’okuzikola. Napangisa ennyumba ne tutandika okubeera ffembi. Nafuna olubuto lw’omwana...\nNtuuka mangu ku ntikko\nNze Umar e Luweero, lwaki ndyako katono eky’ekiro ne ndeeta ag’emugga? Nsaba ompe ku ddagala kubanga omukyala agenda kunoba. Umar weegatta kutuusa mukolo oba weegatta kusanyusa munno? Ekisookera...\nSheilla Gashumba agenze mu BET Awards\nSheilla aweereza pulogulaamu ya ‘‘The Beat’’ ne ‘‘Style Project’’ ey’oby’okwambala ku ttivvi emu mu Kampala y’omu ku bannamawulire abana abaalondeddwa mu Afrika okugenda okusaka amawulire mu mpaka zino....\nOba Mary Bata wa langi mmeka!\nAlina langi za mirundi esatu era ssinga omutunuulira ku bigere oyinza okulowooza muzungu gw’oyimiridde naye ate bw’oyambusa amaaso n’olaba nnannyini bigere ebyo oyinza okulowooza nti alina gwe yabibbyeko....\nBakunyizza RDC Kyeyune ku by’ettaka ly'e Wakiso n’ayogeza ethirimi\nOmukulu ono yasoose kutunula biriroliro ng’enkoko emaamirira enkoto, bwe baamusoyezza ebibuuzo ku ngeri gye yagabana yiika ne yiika ku ttaka ly’ekibira eky’e Nonve. Mu kwewozaako, yategeezezza ng’eyeeyise...\nAmazina g’Omubaka Igeme Nabeta ga bunkenke\nYakubizza abantu enduulu ez’oluleekereeke, bwe yeesibye leesu n’attunka n’omuzinyi abadde yeeyita “kafulu” n’amulaga ky’alinawo. Baasoose kuzina ag’amayimirira, olwo ne zzidda okunywa ne bakka “pakachini”...


Okunyumirwa Obulamu mu Bujjuvu\nBISOME MU Afrikaans Albanian Amharic Armenian Aymara Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Chuvash Cibemba Croatian Czech Danish Drehu Dutch Efik English Estonian Ewe Fijian Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kwangal Kwanyama Lingala Lithuanian Luganda Luo Luswayiri Luswayiri (Congo) Luvale Luwalabu Macedonian Malagasy Malay Mam Maya Myanmar Ndebele Ndonga Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tahitian Tatar Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Venda Vietnamese Wallisian Wolaita Xhosa Yoruba Zapotec (Isthmus) Zulu\nNnali Ndowooza nti Nnyumirwa Obulamu mu Bujjuvu\nByayogerwa Pawel Pyzara\nEBYAFAAYO: NNALI WA FFUJJO ERA NNAKOZESANGA EBIRAGALALAGALA\nNnazaalibwa mu Poland, mu kabuga akali okumpi n’ensalo ya Bugirimaani. We twali tubeera waali weetooloddwa faamu n’ebibira, era obulamu bwali bululngi. Bazadde bange bankubirizanga okweyisa obulungi, n’okusoma ennyo nsobole okufuna omulimu omulungi.\nEbizibu byange byatandika bwe nnagenda okusoma eby’amateeka mu yunivasite emu eri mu kibuga Wrocław. Olw’okuba nnali sikyabeera na bazadde bange, nnafuna emikwano egitaali mirungi. Wadde nga mu kusooka nnali mpagira emipiira, bwe nnafuna emikwano emipya, kyayitirira. Ttiimu gye nnawagiranga yali eva mu kibuga Warsaw, era ku wiikendi nnagendanga yonna gye yabanga egenda okuzannyira omupiira. Nga tuli eyo, twanywanga omwenge, twakozesanga ebiragalalagala, era oluusi twalwananga n’abawagizi ba ttiimu endala. Nnali ndowooza nti okukola ebintu ebyo kyandinnyambye obuteeraliikirira. Kyokka nnali nkimanyi nti poliisi bw’etukwata emisomo gyange egy’eby’amateeka gyandifudde.\nNze ne mikwano gyange twagendanga mu biduula, twakolerangayo effujjo, era oluusi twalwanganga. Poliisi yankwata emirundi egiwera, naye nnabeegayiriranga obutantwala mu kkooti, era oluusi nnabawanga enguzi. Nnali ndowooza nti nnyumirwa obulamu mu bujjuvu. Naye muli nnali nkimanyi nti bye nnali nkola tebyali birungi. Buli lwa Ssande nnagendanga mu kkanisa nga ndowooza nti nja kuwulira bulungi.\nMu 2004, Abajulirwa ba Yakuwa babiri baakonkona ku luggi lwange, era ne nzikiriza okunjigiriza Bayibuli. Bwe nneeyongera okuyiga kye kitegeeza okuba Omukristaayo, nneeyongera okuwulira obubi olw’ebintu ebibi bye nnakolanga. Nnakiraba nti nnalina okulekera awo okutamiira, okukozesa ebiragalalagala, n’okukolagana n’abantu abatakolera ku ebyo Bayibuli by’eyigiriza. Nnakiraba nti nnalina okuleka ebikolwa eby’obukambwe. Wadde nga nnakiraba nti nnalina okukyusa enneeyisa yange, nnalemererwa okukikola.\nLumu nnalwana n’abasajja munaana. Bankuba ne bandeka nga ngudde mu nkubo nga mbulako katono okufa. Ekyo kyandeetra okulowooza ennyo ku ngeri gye nnali nneeyisaamu. Mu kaseera ako nnasaba nti: “Nzonyiwa Yakuwa obutakolera ku ebyo by’onjigiriza. Nkusuubiza nti bwe mpona, nja kusaba Abajulirwa ba Yakuwa baddemu okunsomesa Bayibuli nsobole okukyusa obulamu bwange.” Bwe nnawona, naddamu okuyiga Bayibuli nga bwe nnali nsuubizza.\nMu 2006, nnagenda mu Bungereza nga nnina ekigendererwa eky’okukola ssente ezimala nsobole okuddayo mu Poland nsomerere diguli endala mu by’amateeka. Bwe nneeyongera okuyiga Bayibuli, waliwo ekyawandiikibwa kimu ekyandeetera okukyusa endowooza yange. Omutume Pawulo yawandiika nti: “Ebintu byonna nnabyefiiriza olw’okumanya okw’omuwendo okukwata ku Kristo Yesu Mukama wange, okusinga ebirala byonna. Ku lulwe, nzikirizza okufiirwa ebintu byonna era mbitwala ng’ebisasiro nsobole okufuna Kristo.” (Abafiripi 3:8) Omutume Pawulo naye yali yasomerera bya mateeka, era yali musajja mukambwe. (Ebikolwa 8:3) Kyokka yakiraba nti okuweereza Katonda n’okufuba okukoppa Yesu, kye kisingayo obulungi mu bulamu. Bwe nneeyongera okufumiitiriza ku mutume Pawulo, nnakiraba nti essanyu erya nnamaddala teriva mu kuba na mulimu mulungi oba okukola ebintu ebibi. Nnali mukakafu nange nnandisobodde okukola enkyukakyuka nga Pawulo bwe yakola. Bwe kityo ne nsalawo mu Bungereza, era eby’okweyongera okusoma ne mbivaako.\nGye nnakoma okuyiga ebikwata ku Yakuwa, gye nnakoma okweyongera okumwagala. Nnasanyuka nnyo okukimanya nti Katonda asonyiwa abantu abeenenya mu bwesimbu. (Ebikolwa 2:38) Ate bwe nnasoma 1 Yokaana 4:16, awagamba nti “Katonda kwagala,” nnategeera ensonga lwaki Katonda akyawa ebikolwa eby’obukambwe.\nNnali njagala okubeera omu ku Bajulirwa ba Yakuwa\nEngeri Abajulirwa ba Yakuwa gye beeyisaamu n’engeri gye bali abasanyufu nabyo byansikiriza. Nnakirabirawo nti bakolera ku ebyo ebiri mu Bayibuli. Nnali njagala okubeera omu ku bo. Oluvannyuma lw’okufuba ennyo, nnakola enkyukakyuka mu bulamu bwange, era ne mbatizibwa mu 2008 ne nfuuka Omujulirwa wa Yakuwa.\nNze ne Esther tufuna essanyu lingi mu kuyigiriza abantu aboogera Olupolisi ebikwata ku Katonda\nBayibuli yannyamba nnyo mu bulamu bwange. Omuntu eyali ow’effujjo, omutamiivu, akozesa ebiragalalagala, eyali anywa ennyo omwenge, era eyali anyumirwa ennyo eby’amasanyu, kati ndi muweereza wa Katonda anyumirwa ennyo okuyigiriza abalala Bayibuli. Nkyanyumirwa okulaba emipiira, naye kati eby’amasanyu ng’ebyo si bye nkulembeza mu bulamu bwange.\nNnawasa omukyala omulungi ennyo ayitibwa Esther, era tuweerereza wamu Yakuwa. Tufuna essanyu lingi nnyo mu kuyigiriza abantu aboogera olulimi Olupolisi ababeera wano mu bugwanjuba bwa Bungereza. Kati mpulira ng’obulamu bwange bwa ssanyu era bulina ekigendererwa.


Ofiisa Vincent Sekate bamulumirizza okwenyigira mu mivuyo gy'okubba ettaka e Kyampisi - Mukono\nManeja wa Fresh Kid ayanukudde minisita Na...\nOmubaka Robert Kyagulanyi Ssentamu (Bobi Wine) agenze mukkomera ly'oku kizinga Robben Island gye baasibira omugenzi Nelson Mandela nategeeza nti okutuuka mu kifo kino kimwongedde amaanyi n'obuvumu mu byobufuzi by'alimu.\n"abalwanirizi b'eddembe nga Nelson Mandela be bamu ku bansikiriza okuyingira ebyobufuzi era kibadde kirooto kyange bulijjo okutuukako ku kizinga gye yamala emyaka 27 mu busibe.Nneeyongedde obuvumu." Bobi Wine bwe yagambye.\nKu Ssande Bobi Wine yakomekkerezza obugenyi bw'abaddeko mu South Africa gye yagenda mu kivvulu kya ‘Kyalenga Extra' .\nBobi yayimbye mu bibuga okuli; Durban, Johannesburg, East London ne Cape town ng'eno Medie Moore omu ku bavubuka abamanyiddwa okulya obulamu buli lwe bayingirawo mu Kampala yagulidde n'abantu tikiti z'ekivvulu era babaddeyo mu bungi okulaga Bobi Omukwano.\nSuudiman ayabise n'agoba muka kitaawe mu nnyumba: Asula mu kazigo n'abavubuka 6!!\nOwa LDU afumitiddwa mu kikwekweto e Nakivubo Abagambibwa


Ababaka bakomezzaawo eky'emyaka 7 ku bisanja byabwe, Omubaka Niwagaba abigaanye - Watchdog Uganda\nAbabaka bakomezzaawo eky’emyaka 7 ku bisanja byabwe, Omubaka Niwagaba abigaanye\nMPs Wilfred Niwagaba and Jacob Oboth Oboth\nABABAKA ba Palimenti bakomezaawo ebbago lye tteeka erye myaka 5 egyassibwawo ku bisanja bya bakulembeze bifuulibwe bya myaka 7\nBano baagala kati ekisanja kissibwe ku myaka 7 sso ssi 5 nga bwe kibadde.\nAkulira akakiiko ka mateeka mu Palimenti omubaka Jacob Oboth Oboth agamba nti bino byonna babikkanyizaako oluvanyuma lw’okukola okunonyereza ne bakizuula nti kyetaagisa.\nWabula omubaka wa Ndorwa West Wilfred Niwagaba gamba nti kino tebakitesangako mu milundi gyonna gye batuude okuteesa ku nsonga zino, nalaga nti ebbago lino mubaddemu okuzzawo ekkomo ku bisanja byabakulembeze omuli ne ky’omukulembeze we Ggwanga.\nAgamba nti banne bwe bali ku kakiiko kano baasalawo okukomyawo ekye myaka 7 kkooti kye yagoba mu kusalawo okwali mu kooti e Mbale nga bannamateeka bawakanya okujja ekkomo ku myaka gy’omukulembeze we Ggwanga.\n“Lino ebbago lyange nze nalileeta era lwe ngenda okuddayo okulyanjula mu lukiiko lwe Ggwanga olukulu eby’emyaka 7 sigenda kubyogerako kubanga tetubitesangako wabula bya Mwami Oboth Oboth ne banne abatono” Niwagaba bwe yagambye.\nKinajjukirwa nti mu mwaka gwa 2016 nga okulonda kwakaggwa Omubaka Judith Babirye yaleeta ekiteeso kino, bwe baali mu lusilika lwa babaka ba NRM e Kyankwanzi era ne kijja ne mu Palimenti wabula kkoti eyatuula e Mbale ne bigoba\nKabuleta; Gavumenti eteeke amaanyi mu Makolero ne by’obulimi e Busoga\n28th May 2022 at 16:17\nHuawei CEO: We won't give up the ideal of globalization


July 11, 2011 at 3:44 am in reply to: Hima clan And Tutsi Master Conspiracy Plan #27685\nJune 26, 2011 at 7:16 am in reply to: Kino Obadde Okimanyi? #27675\nEBISAANYI bibeera mu bifo eby’enjawulo mu ttale kubanga gye biggya ebyokulya. Birya bikoola n’ebibala. Waliwo ekika ky’obusaanyi obutono obulya ennyo.\nObw’ekika kino nga bwagudde ku muti, mu nnaku mbale buyinza okulya obukoola bwakwo okubumalawo. Ebiseera bingi, obusaanyi obw’ekika kino buba mu langi y’emu n’ey’ebikoola bwe birya.\nBwe bulya obukoola bw’omutuba, gwonooneka ne guba nga tegukyasobola kuvaako lubu go lulungi.\nWaliwo n’obuyinza okugwa mu musiri gwa lumonde akawungeezi kyokka obudde bugenda okukya ng’amalagala gonna tekukyali\nEbisaanyi birimu ebika bingi omuli; ssekkeesa, ekyonga, Nnaalongo, kalerabaana, ttulikiramunnyindo, sulensaamu n’ebirala. Omubiri gw’ekisaanyi gukolebwa ebitundu mwenda era kyonna awamu kiriko amagulu mwenda.\nEkisaanyi kirina amagimbi ag’obusagwa. Nga kyayokezza omuntu, afuna okusiiyibwa era n’abutuka. Omuntu gwe kyokezza ayinza n’okulwala entunuka singa aba tayanguye kweggyako magimbi ge kiba kimuleseemu.\nOkweggyako amagimbi gano, amangu ddala nga kyakakwokya, funa evvu weekuute we kikwokezza. Mu ngeri yeemu, funa n’amafuta ogateeke ku kagoye oyiseewo mu bwangu.\nWaliwo ebika by’ebisaanyi ebyeyubula emirundi egisukka mu ena okutuusa lwe kikula. Ebisolo bingi biyigganya ebisaanyi nga bibirya olw’okuba birimu ekiriisa kya puloteni kingi.\nPublished on: Saturday, 18th June, 2011\nJune 26, 2011 at 6:48 am in reply to: NRM ROBBERY AND THUGGERY #27674\n.Muzuukuke abasajja bamalawo ensi yaffe\nMonday, 20 June 2011 15:49\nKye mmanyi era nga bulijjo abamu ku mmwe mugamba nti ebyo ebya UBC (Uganda Broadcasting Corporation), nze tebinkwatako.\nOmanyi omuze omubi ogusensedde ensi yaffe, be bantu okulowooza nti ebya gavumenti, bya Museveni oba omukulembeze yenna ali mu buyinza. Bw’alonda kabinenti ne tumugambako nga mugamba nti ye bamwagaza ki, bamuleke wa kabinenti ye.\nEnguudo, amasomero ssaako n’amalwaliro okugabazimbira mulaba ng’ababagemudde, ssebo mukuba n’embuutu ne muzina.\nNaye mmwe temukimanyi nti ensimbi ezikola ebintu bino, zisolozebwa mu mmwe. Buli lw’ogula ssukaali oba amafuta, manya nti gavumenti ekuwoozaako omusolo.\nEra kati okuwulira nti ssukaali bamusazeeko omusolo newankubadde ebbeeyi teyasse.\nOgwo omusolo buli omu aguwa kasita oba ng’onywa ssukaali oba kale ng’okozesa amafuta.\nN’olwekyo ebintu gavumenti by’ekola si birabo wabula buvunaanyizibwa era obugiweebwa bannansi. Museveni oba Ssemujju Nganda akiikirira ab’e Kyaddondo si be boosi, nedda, mwe abalonzi mwe bannannyini nsi, ffe tuli bapakasi.\nMunsonyiwe, njagadde nsooke nandagge nsobole bulungi okubalaga, nti gino emivuyo gye muwulira mu UBC, ekitongole kya gavumenti ekyebiweerezebwa ku mpewo bibakwatako era musaana okubigoberera n’eriiso ejjogi.\nŊŋamba kino ekitongole kya Radio Uganda ne UTV ng’edda bwe mwabiyitanga.\nMwawulira nti abakulira ekitongole kino baakwatibwa era ne bavunaanibwa. Ekyokubakwata n’okubavunaana ekyo nno kirungi. Naye ekyebuuzibwa, mivuyo ki emikulu egiri mu kitongole kino era omuntu wa bulijjo, gimukwatirako wa?\nOmanyi ebya TV ne leediyo bizibu, omuntu bw’aba agiraba oba ng’agiwulira, tamanya nti munda eyo eriyo obuzibu.\nNaye olwaleero njagala nkunokolereyo obumu ku buzibu obuli mu UBC.\nEttaka ly’ekitongole lino ddene era abanene ba NRM baalyegabanya.\nMu abo mwe muli kati ne minisita omupya ow’ebyamawulire, Mukyala Maria Busingye Karooro Okurut, akiikirira abakyala ba Bushenyi ne munywanyiwe, Margaret Muhanga abadde akiikirira abakyala b’e Kabarole (Fort Portal).\nMbu olunaku lumu, aba UBC nga bakulemberwa minisita eyali abatwala, Al hajji Kirunda Kivejinja, baasisinkana Mw. Museveni ne bamusaba okutunda ku by’obugagga by’ekitongole kino, basobole okukigulira ebyuma ebipya ebyomulembe.\nMw. Museveni ya basaba bamuleetere olukalala lw’ebyobugagga by’ekitongole kya UBC, awo ne badduka za mbwa.\nMw. Museveni bwe yalaba nga UBC erina ke yeekoledde, kwe kubakkiriza batundeko basobole okugigulira ebyuma ebyomulembe.\nNaye nga bw’eri enkola ya gavumenti eno, okutunda ebyobugagga bya UBC okugigulira ebyuma, gwafuuka mugano olwo abanene ne basimba ennyiriri mu butuufu kutandika kunyaga bunyazi bya bugagga.\nEbimu ku by’obugagga bya UBC, lyali ttaka. Ekitongole kino kibadde kirina ettaka; e Nakasero, Ntinda, Bugolobi, Kololo n’ebitundu ebirala.\nNategeezeddwako nti, Mukyala Maria Karooro eyali alemereddwa okusasula ebbanja, yeegatta ne Muhanga ne bakyalira Museveni ne bamusaba abawe ku ttaka lya UBC.\nMbu baamugamba nti baali bagenda kukolerako bigatto bino bimagetesi naye mbu n’ayitika. Era omuwandiise wa Museveni, ow’ekyama era kati nga minisita, Amelia Kyambadde n’akoloboza ebbaluwa ng’alagira abakyala bano baweebwe ettaka bakolereko bimagetesi.\nNaye bano baali bafere bennyini. Ettaka baali tebalyagala kulikozesa, wabula kulisammula bafunemu ensimbi era kye baakola. Olwalibawa nga baliguza Bachaina, nga buli omu yeefunira obukadde 200.\nEkyo si kye kikuli, ekikulu kiri nti ettaka lya UBC lyanyagibwa abantu Mw. Museveni be yawa olukusa. Bwe batyo abasajja bano, bwe bamazeewo ebyobugagga by’ensi yaffe. Mmwe mumanyi nti, ettaka lya Uganda Railways, nalyo kati baalimalawo dda?\nBajjajjamwe ne bakitamwe tebaakola nsobi kuwa oba kugulira bitongole bino ttaka. Kati mpulira basamwasamwa nti bagenda kukulaakulanya ggaali ya mukka. Banaagikulaakulanya batya ng’ettaka lyayo lyonna baalitunda? Kale mwe musigale nga musirise, abaana bammwe balizimba ku ntaana zammwe ne bakolerako n’embaga?\nJune 19, 2011 at 4:15 am in reply to: ‘ZINUNULA OMUNAKU’BY E. K .N .KAWERE #27669\nMbego mmufumita n’ava mu buddeEbitabo byaffe\nKYAZIRA kutereera, n’asindika amafumu mukaaga nga ga kumukumu gonna ne ngakuba, gonna nno nga gajjira mu kifuba wakati! N’awulugumya limu ng’ayagala linkwante obwenyi, ne mpanika engabo ate ne nfukamira.\nEffumu kwe kuyita mu kakundi k’akagabo kange ne ligenda nga lyesooza nti, “Omponye nno!” Amafumu ne gatandika okujjira okumukumu mangi ne ngakuba amalala ne gankwata emikono amalala magulu ne mmanya nga “Kamaanya” asunguwadde anti nga takyagera bulungi.\nKino ne kimpa buggya amaanyi era mbu mu kaseera kano Muyodi we yayogerera nti “Entamu ebadde efumba eya Mbego bavuunike!”\nEbyo nno Mirembe ye yabimbuulira. Effumu erimu lyankwata ekisambi ne ntalanguka naye ne nfukamira bufukamizi ne sigwa. Ne nnwana bwezingirire buli ffumu lye nasindikanga abEemikwano ne baamira nti, “Bwotyo ssebo, bwotyo gendera awo ggwe, toggya okwo mpolampola ayiisa obusera.”\nMbego yalaba mmufuukidde lukokobe, n’asindika effumu lye eryali ery’okunzisa era eryali effumu lye, lye yakanyuga omulundi ogw’enkomerero mu nsi. Bwe lyajja ne ndyekangira kumpi, ne ndikuba mawanvuwanvu ne limpita ku mutwe ne litumbiira mu bbanga mbu ne lyetonnya emabega wange.\nBwatyo Mbego olw’eryanyi lye yakozesa ng’akasuka effumu, n’atagala era nange bwe nalikuba ne ntagala naye nze ne mmusooka okutereera, kye nava nnuma n’ogwengulu ne nkoowoola n’agomu buto gonna; ne mmusindikira effumu ne likwata ekkundi ly’engabo ye ne ndaba nga kuvaako ensasi ne ligiyitamu ng’akambe bwe kayita mu muzigo ne limugatta ebisambi byombi awo kumpi ne bbunwe; n’alyoka yeerindiggula ennume y’ekigwo ng’ente gye basibye amagulu gonna be ddu-u-u!\nBwe yagwa, n’agwa ku gutundutundu gw’effumu erimu ku mafumu agaali gamenyese mu lutalo nga gwesimbye mu ttaka , obwogi nga bwe butunudde waggulu ne gumuyitamu mu mbiriizi ne gukomekkereza omulimu gwe natandika!\nNali wa mukisa bukisa nze obutasooka kukasuka ffumu n’amaanyi gange gonna kubanga ddala mba kusooka Mbego kwemalamu, nkakasa nga nze sandirutonze. Ebyaddirira sibijjukira, wabula nzijukira kino kyokka nti, Mbego bwe yagwa ne ndaba ng’ensi yonna yeetooloola ne mpulira ng’agwa awo nno we nakoma okutegeera.\nBino byannyumirizibwa Mikolo: bwe nagwa, Mikolo, Muyodi n’abantu abalala Muyodi be yali alagaanyizza ne bansibako akasaakaate k’abantu era mu kawuniikiriro akaddirira, ne banneebagajja nga batya nti sikulwa nga mikwano gya Mbego mu busungu bwabwe bankolako akabi. Abantu bonna okugenda okuwawamuka n’okutegeera ddala ekibaddewo bajje bantunuleko, nga tebakyandaba. Banne ba Mbego tebaagoberera era Mikolo yang’amba nti singa baagoberera, yabuusabuusa oba nga waaliwo ku bo eyandizzeeyo. Nti kubanga Muyodi yagendanga ‘ataliza’ emabega waffe, obubinja bw’abasajja be abaagayiga obulungi nga nze banneetisse nti nno obubinja obwo bwasigalanga bukwebedde balyoke babwetonnyemu nga tebamanyi! Ate bakung’unsa tebeeramba kkubo baagendanga basalinkiriza mu nsuku era n’ewaffe tebandazaayo wabula bantwala wa Muyodi gye natuusibwa ng’obudde buzimeera.\nAbasajja ne bambugumiza amazzi ne bannyiga ebiwundu era ne bannaazaako omusaayi. Muka Muyodi n’asiiga eddagala eryo ate nga teribembulwa kunyiga kiwundu wabula buli awabembuka nga nkovu. Bannnyumiza nti eddagala eryo okusooka baatya okulimmetta olw’okuluma kwalyo nti naye eyabagumya ye Muyodi ne mukaziwe Kulwawo abaategeeza abasajja abaali balitidde nti mu mbeera gye nalimu nali sisobola kuwulira bulumi.\nEKIBUUZO: Obuwanguzi Zinunula bw’atuukako, abutuukako lwa mukisa si maanyi ge. Kubaganya ebirowoozo.\nJune 19, 2011 at 3:54 am in reply to: Omanyi yo ku ddagala erija omuntu ku mwenge? #27668\nKu kye nawulirako nti oyokya obwooya bwembuzi evvu nolimansula mu mwenge gwooyo agweyalira nokugwebikka, naye ndowooza otekamu obuvu butono nti nosamu nettondo lya mata ge mbuzi kati agunya ekigumugobako kyekisu kyembuzi era buli lwaaba agenda okugunywa kyekimujjira nagukyaawa naye kiba kirungi oli neyebuzaako osanga waliwo kyoyongeramu oba kyotosaamu ,\nMay 23, 2011 at 9:59 am in reply to: Kino Obadde Okimanyi? #27647\nKalooli ensajja n’enka zi zimaamira mu mpalo\nKALOOLI kinyonyi kya ku ttale era kibeera okumpi n’emigga ne ku mbalama z’ennyanja. Mu bifo bino mwe bivuba ebyennyanja bye kisinga okulya.\nKalooli era zibeera nnyo ne mu bifo ebirala eby’oku lukalu awabeera ebyokulya naddala ennyama era eno y’ensonga lwaki bisenga nnyo mu bibuga abantu mwe basuula ebyokulya ku kasasiro. Bisenga nnyo ne mu bifo ebiriraanye lufula z’ebisolo mwe zisanga ennyama.Birya nnyo n’enkuyege, enswa, amayanzi n’ebisaanyi.\nZisula ku miti emiwanvu okusobola okulengera awali akaliibwa. Ku muti guno era enkazi kwe ziibiika amagi agali wakati wa 2 oba 3.Wabula mu kumaamirira ekikazi n’ekiwanga biyambagana era omulimu guno gubikola mu mpalo okumala ebbanga lya nnaku eziri wakati wa 29 ne 31. Bwe zimala okwalula, mu ngeri y’emu ziyambagana mu kusombera obwana emmere mu bbanga lya wiiki ntono ezisooka okutuusa obwana lwe bukula ne buba nga busobola okwetuukira.\nKalooli enkazi etandika okubiika ku myaka ena kyokka bwe ziba tezifunye bulwadde buzitta, ziwangaala emyaka 25.\nPublished on: Saturday, 14th May, 2011\nMay 23, 2011 at 9:55 am in reply to: Enjogera eyinza okukunnyika oba okukubbula #27646\nBya Joseph Balikuddembe\nWALIWO gwe nagamba nti, “Owange omutambuze, ndaba otandise okutema ‘amagembe’ n’okukuba ‘enkondwe’ mu maaso.” Ekyokuddamu kyamulema n’asiriikirira ng’alinga alowooza ennyo kyokka nga bimusobedde.\nOkutema ‘amagembe’ n’okukuba ‘enkondwe mu maaso’ byombiriri bitegeeza okulimba nnyo.\nAte akaseera ak’okuwaayo ebirabo by’abakulu bwe kaatuuka omwana omulenzi bwe yatuuka ne ku ngoye ne mmubuuza nti, “ewammwe eriyo ku ‘mitubagizansonga’ n’addamu nti, nedda. Amangu ago ng’enda okuwulira ng’ayanjula nti, “twakomaze embugo omuli olwa maama, ssenga n’abalala ne ntegeera nti kye namugambye teyakitegedde. Emitubagizansonga kitegeeza emituba era mwe bakomaga embugo.\nMay 23, 2011 at 9:06 am in reply to: ‘ZINUNULA OMUNAKU’BY E. K .N .KAWERE #27645\nNnejjusa obufumita kutta Mbego\nOLUSAMBAGGERE luno lwanyiiza nnyo Mbego era nze kata ndugulemu obulamu, kubanga bwe namusamba ne nzungamu nga sinnatereera bulungi ye n’asindika effumu n’obuswandi obw’ekitalo ne lijja nga linyooka liriko n’obujja bwegaaya.\nNalyekangira kumpi nnyo ne likwata ekkundi ly’engabo yange ne liyitamu ne linsusa olususu lw’olubuto ne ligenda nalwo! Naye singa engabo nali sigikwatidde bbali nga mmusamba, awo bandiggyeewo kugenda kumalirako ttaka.\nMbego n’agamba nti, “obwedda nkutaatira kazzi nneeyolera mpiri mu bunnya!” Ne ndaba ng’asunguwalidde ddala era ne mmanya nti kaakano “Nze oba ye!”\nEbyaddirira mmanyiiko bitono, anti twayokyagana mafumu gokka, oluusi nga nze mmukwasa oluusi nga ye era mu kiseera kino olutalo ne luba lwa kabi nnyo nga tewali kutemya wadde okumira eddusu. Omulundi gumu, engabo ya Mbego yagwa nga ngikubye naye oba lwaki saamuzisa mu kiseera kino ne kaakano simanyi era ndowooza sirimanya.\nDdaaki, omulangirizi n’afuuwa ekkondeere tumire ku ddusu, naye nze nga sifaayo oba nga tuwummula oba tetuwummulamu mmaze okuguba era nga ntaamye; nga kye njagala kwe kulwana oba banzita banzite olutalo luggwe. Anti nga nzenna njebye era nzenna ng’omusaayi gumbunye.\nWaaliwo ddala mu kaseera akamu we nayagalira okuleka Mbego anfumite era nali ddala ku njegooyego ya kukikola naye ate awo we baafuuyira ekkondeere tuwummule. Nga tuwummuddeko, Mikolo n’agezaako okunvubiriza ng’addira ekiwero n’annyika mu mazzi n’ampisaako.\nEng’ombe teyalwa n’etokota tudding’ane ne mpulira ng’Omwami yeesooza era nga bw’akontola. Abasajja abajja ne Mbego ne boogera ebigambo bye saategeera naye oluvannyuma Muyodi bye yanjogereramu ne mbimanya. Bye bino, “Andu akiti amoga! Adudu amale pyo! Ekinyobba jje lakatu ddu!”\nMba nsituka akaana ne kajja n’olwendo ne kang’amba nti, “Muyodi akukuutidde weekuume nnyo era Mbego tomuggyaako maaso, anti era mu lulwana luno malira amagezi gonna mu kwewoma amafumu ga Mbego.” Bw’atyo n’amaliriza ne bino nti, “Banne bamuvumye nti, oli muntu ki ggwe! Okulemwa akaana ako akato! Ye Omwami onoddayo n’omutunula mu maaso! Nti nno bw’akulema luno nga tokyatukulembera.”\nBwe namala okubiwuliriza ne ng’amba akaana nti, “Ddayo omugambe Muyodi, nti awandigudde oluwanga lwange we waneerindiggula olwa Muyodi.” Naye mba nsituka ne ngwa, Mbego kwe kwogera mu ddoboozi ekkangufu nti, “Situkawo eri ne nkumaliriza, ensega nange zinneeyanzeeko nga bannange bwe zibeeyanzizza.\nNange muli ne mpulira ng’obwange busigazza kaseera buseera anti ng’engabo sikyagiyinza ezitowa nga luyijja, omukono gwange ogwa ddyo guzingaladdemu ate nno gattako ebiwundu n’omusaayi gwe nali njoobaanye wamma ggwe nga tewali njawulo na kiyoyo ate nga nnyenja buyenzi.\nMu kaseera kano omusajja omu we yasitukira n’asaba Omwami omuzannyo guggwe, ng’awa ensonga ze nti, emirundi egya bulijjo esatu egizannyibwa giweddeyo era n’ekyokubiri engabo yange yali ewumugguddwa nnyo nga tekyewomekamu. Omwami okwandibadde okwanukula yanyeenya mutwe era n’alaga olunwe ku ngabo ezaali awo ku bbali.\nOmusajja ono Nkuyegetetyassabo yali muzira nnyo yali yaakalwana mu ntalo kkumi ng’akomawo newankubadde mu lumu eriiso teryalutonda\nWa ebikolwa ebiri mu mboozi eno, ebiraga ng’omuzannyo guno kaali akatego ak’okumutemula.\nMay 23, 2011 at 9:01 am in reply to: Ebyo buwangwa #27644\nNakku y’awa Kabaka effumu okutabaala\nSSEKABAKA Kimera ye Kabaka wa Buganda owookusatu. Mutabani w’omulangira Kalemeera ne Wannyana Owenseenene. Oluvannyuma lwa Chwa Nabakka okubula,\nObuganda bwamala emyaka 17 nga tebulina Kabaka nga Ssebwana y’akuuma Nnamulondo.\nNnamulondo bwe yali tennaba kutandika kukuumibwa Ssebwana, omukyala ow’e Gganda mu Busiro, Nakku Oweffumbe yali mukyala muzira era nga mumalirivu. Kimera bwe yava e Bunyoro okujja okulya Obuganda, Nakku ye yamwaniriza era ye yasala n’amagezi agaagoba Ssebwana ku ntebe y’Obwakabaka gye yali alemeddeko.\nNakku ne Najjuma baasala olukujjukujju nga buli gwe bafuna okuleetera Kimera obugenyi tadda. Bwe batyo mu kulaga obwetoowaze n’okweraliikirira, basaba Ssebwana agende alabe, sikulwa nga gye bagenda waaliyo obulabe, teyali mubi n’agenda.\nMu kugenda, Nakku teyamulinda kudda nga batuuza omulangira Kimera ku ntebe y’Obwakabaka ng’atandika okulamula Obuganda nga n’eng’oma z’Obwakabaka zirawa. Ssebwana olwawulira eng’oma, ng’agwa mu lukwe era bwe yadduka teyadda.\nAwo we waava n’olugero, “Omugenyi omusulize yagoba Ssebwana ku ntebe.”\nOkuva ku kikolwa kya Nakku okugoba Ssebwana ku ntebe y’Obwakabaka yafuna ekitiibwa kinene mu Buganda ky’alina n’okutuusa kati. Obutaka bwa Nakku buli Ttanda mu Busiro.\nEkitiibwa kya Nakku okumanya kinene, oluwanga lwe baaluzimbira ennyumba e Gganda.\nNakku mu kwabya olumbe lwa Kabaka y’asooka okutema enkumbi mu mbuga, okwoleka Obuganda nti olumbe luwedde okwabya era abantu olwo ne badda ku mirimu gyabwe. Abamu bagamba nti ekitiibwa kino kyatandikira ku Kabaka Kintu. Kintu ng’atuuse mu Buganda, yasisinkana Walusimbi, gwe yakwasa omulimu gw’okukulira ebika wabula nti Kintu yali muwuulu. Walusimbi yasalawo okuwa Kintu omukazi.\nYaweebwayo kyama bwatyo n’atandika okuba ow’omuzizo buli Kabaka gw’abeera naye. Tafumbirwa era asigala mbeerera.\nEwa Nakku, Kabaka agendayo buli luboneka lwa mwezi ne mu nnaku ez’obwerende.\nAmalayo ennaku ssatu. Nakku y’akwasa Kabaka effumu ng’agenda okutabaala.\nNakku wa kitiibwa mu Buganda era buli Kabaka ateekwa okuba ne Nakku.\nMay 23, 2011 at 8:48 am in reply to: Ebisoko ebimu biriko ebyafaayo #27643\nOkwatuukiriza ebikolwa ebikyamu omuntu by’akola.\nOkwesiwa amagengere: Kunywa mwenge.\nKitegeeza kwetya oba kutya kukola kintu so nga wandibadde osobola okukikola.\nOkwekuulira akabazzi ku ntumbwe:\nOkulindiggula ku ddimwa:\nEkisoko kino kitegeeza kusuula kintu wansi ekirabika nga kibadde kizitowa.\nBiba bitono nnyo.\nKugayaalirira kintu ekyandibadde eky’omugaso.\nKwatulira muntu mize gye oba empisa ze.\nPublished on: Saturday, 23rd April, 2011\nMay 14, 2011 at 4:00 pm in reply to: Uganda: Torture, Extortion, Killings by Police #27638\nMay 14, 2011 at 3:54 pm in reply to: Uganda: Torture, Extortion, Killings by Police #27637\nMay 1, 2011 at 12:30 pm in reply to: Uganda: Torture, Extortion, Killings by Police #27614\nMay 1, 2011 at 12:22 pm in reply to: Uganda: Torture, Extortion, Killings by Police #27613\nMay 1, 2011 at 12:20 pm in reply to: Uganda: Torture, Extortion, Killings by Police #27612\nRiot Victims Flood Mulago


1 Kings 14 NLT - 1 Bassekabaka 14 LCB | Biblica América Latina\n1 Kings 14 NLT - 1 Bassekabaka 14 LCB\n1Awo mu biro ebyo Abiya mutabani wa Yerobowaamu n’alwala, 2 Yerobowaamu n’agamba mukyala we nti, “Golokoka ogende e Siiro, nga weefuddefudde baleme kumanya nga bw’oli mukazi wa Yerobowaamu. Akiya nnabbi, eyanjogerako nti ndiba kabaka w’abantu bano ali eyo. 3 Twala emigaati kkumi, ne bukeeke, n’ensumbi ey’omubisi gw’enjuki, ogende gy’ali era ye alikubuulira omwana bw’aliba.” 4 Awo muka Yerobowaamu n’akola bw’atyo, n’agenda ewa Akiya e Siiro.\n6 Awo Akiya bwe yawulira enswagiro ku mulyango, n’amugamba nti, “Yingira muka Yerobowaamu. Lwaki weefuula okuba omuntu omulala? Ntumiddwa gy’oli n’amawulire amabi. 7 Genda ogambe Yerobowaamu nti kino Mukama, Katonda wa Isirayiri ky’agamba nti, ‘Nakugulumiza nga nkuggya mu bantu, ne nkufuula omukulembeze wa bantu bange Isirayiri. 8 Naggya obwakabaka mu nnyumba ya Dawudi, ne mbukuwa, naye tobadde ng’omuddu wange Dawudi, eyagondera ebiragiro byange era n’abigoberera n’omutima gwe gwonna, ng’akola ekyo ekyali ekirungi mu maaso gange. 9 Oyonoonye nnyo okusinga bonna abaakusooka. Weekoledde bakatonda abalala, n’okola n’ebifaananyi ebisaanuuse n’onneerabira; onsunguwazizza nnyo.\n10 “ ‘Kyendiva nsanyaawo ennyumba ya Yerobowaamu, era ndiggyawo ku Yerobowaamu buli mwana owoobulenzi yenna mu Isirayiri, omuddu n’atali muddu. Ndiyokya ennyumba ya Yerobowaamu, ng’omuntu bw’ayokya obusa, okutuusa lwe liggweerawo ddala. 11 Abo bonna aba Yerobowaamu abalifiira mu kibuga, embwa zirirya emirambo gyabwe, n’ennyonyi ez’omu bbanga zirirya egy’abo abalifiira ku ttale, kubanga Mukama y’akyogedde!’\n12 “Wabula ggwe, ddayo eka. Bw’onooba wakalinnya ekigere mu kibuga kyo, omulenzi anaafa. 13 Isirayiri yonna banaamukaabira era ne bamuziika. Ye yekka ow’ennyumba ya Yerobowaamu aliziikibwa, kubanga ye yekka mu nnyumba ya Yerobowaamu Mukama Katonda wa Isirayiri, gw’alabyemu akalungi.\n14 “Mukama alyeyimusiza kabaka wa Isirayiri alisaanyaawo ennyumba ya Yerobowaamu mu kiseera ekitali ky’ewala nnyo. 15 Mukama aliva ku Isirayiri, abeere ng’ekitoogo bwe kinyeenyezebwa mu mazzi, era alisimbula Isirayiri okubaggya mu nsi eno ennungi eya bajjajjaabwe, n’abasaasaanyiza emitala w’Omugga,[a] kubanga baasunguwaza Mukama bwe baakola bakatonda Baaseri. 16 Era aliva ku Isirayiri olw’ebibi bya Yerobowaamu n’ebyo by’ayonoonesezza Isirayiri.”\n17 Awo muka Yerobowaamu n’agolokoka okugenda e Tiruza. Olwayingira mu nnyumba yaabwe, omulenzi n’afa. 18 Ne bamuziika, era Isirayiri yonna ne bamukungubagira ng’ekigambo kya Mukama kye yayogerera mu nnabbi Akiya bwe kyali.\n21 Lekobowaamu mutabani wa Sulemaani n’alya obwakabaka bwa Yuda, ng’alina emyaka amakumi ana mu gumu. Yafugira emyaka kkumi na musanvu mu Yerusaalemi, ekibuga Mukama kye yeeroboza mu bika byonna ebya Isirayiri olw’erinnya lye. Nnyina yayitibwanga Naama, Omwamoni.\n22 Yuda ne bakola ebibi mu maaso ga Mukama, okusinga ne bajjajjaabwe bye baakola era ebibi byabwe ne bikwasa Mukama obuggya. 23 Beezimbira ebifo ebigulumivu n’empagi za Baaseri ku buli lusozi oluwanvu ne wansi wa buli muti omugazi. 24 Era waaliwo n’abaalyanga ebisiyaga mu nsi, ne bakolanga eby’emizizo byonna abamawanga Katonda be yagoba mu maaso g’Abayisirayiri bye baakolanga.\n25 Mu mwaka ogwokutaano ogw’obufuzi bwa kabaka Lekobowaamu, Sisaki kabaka w’e Misiri n’alumba Yerusaalemi. 26 N’atwala eby’obugagga eby’omu yeekaalu ya Mukama, n’ebyobugagga eby’omu lubiri lwa kabaka byonna, ng’okwo kw’otadde engabo eza zaabu Sulemaani ze yali akoze. 27 Awo kabaka Lekobowaamu n’akola engabo ez’ebikomo okuzzaawo ziri, era n’azikwasa abaduumizi b’abambowa abaakuumanga wankaaki w’olubiri lwa kabaka. 28 Buli Kabaka lwe yalaganga mu yeekaalu ya Mukama, abambowa ne bambalira engabo ezo, era Oluvannyuma ne bazizaayo mu kisenge ky’abambowa we zaaterekebwanga.\n29 Ebyafaayo ebirala byonna eby’omulembe gwa Lekobowaamu, ne bye yakola byonna, tebyawandiikibwa mu kitabo eky’ebyomumirembe gya bassekabaka ba Yuda? 30 Waabangawo entalo ez’olubeerera wakati wa Lekobowaamu ne Yerobowaamu. 31 Lekobowaamu ne yeebakira wamu ne bajjajjaabe, era n’aziikibwa mu kibuga kya Dawudi. Nnyina yayitibwanga Naama Omwamoni. Abiyaamu mutabani we n’amusikira, n’alya obwakabaka.


Ssaabasajja Kabaka Ronald Muwenda Mutebi II leero asiimye n'akwasibwa densite ye ab'ekitongole kya NIRA mu Lubiri lwe e Bbanda\nKabaka Ronald Muwenda Mutebi II olunaku lw'eggulo abakungu b'ekitongole ekivunaanyizibwa ku kuwandiisa n'okugaba densite mu ggwanga ekya NIRA bagenze mu Lubiri lwe e Bbanda ne yeewandiisa era n'aweebwa densite.\nKabaka densite emukwasiddwa kaminsona avunaanyizibwa ku kuwandiisa abantu mu ggwanga, Col. Moses Mwesigwa owa NIRA.\nSsaabasajja ng'ateeka omukono ku biwandiiko bya NIRA okulaga nti densite gy'afunye ye yiye\nNg'enteekateeka bw'eba, Ssaabasajja yasooka kujjuza foomu ezisaba okufuna densite n'akubwa ekifaananyi n'okuteeka ekinkumu kye mu kyuma n'oluvannyuma nga bino yabikolera mu Lubiri lwe e Mmengo emabegako okutuusa lwe yasiimye n'emukwasibwa.\nAbamu ku beetabye ku mukolo guno okwabadde omumyuka wa Meeya w'e Lubaga, omulangira Asuman Ntale yategeezezza nti, Kabaka ekifaananyi kyamukubirwa Mmengo ng'eno y'ensonga lwaki abakungu ba Lubaga Division baakiikiriddwa ku mukolo guno ogwabadde mu Lubiri e Mmengo.\nAbalala abaabadde ku mukolo guno ye, muwandiisi wa Kabaka D.D. Mukiibi, David Ntege David n'abakungu ba NIRA.\nSsaabasajja n'abakungu ba NIRA mu Lubiri lwe e Bbanda\nMwesigwa nga yaakamala okukwasa Kabaka Mutebi densite yategeezezza nti, yali yaggwa dda nga yakolebwako mu nnaku bbiri era ne yeebaza Kabaka olw'okusiima ne bagimukwasa.\nYagambye nti, ekikolwa kya Kabaka okufuna densite kyakuwa abantu abalala okuyiga n'okwekubiriza okuzifuna awatali kwekwasa nsonga ndala yonna era n'abakubiriza naddala abatannazifuna okutwala Kabaka nga eky'okulabirako.


Bukedde Online - leero mu mboozi yaffe ey'omukenkufu tukulaze engeri gy'oyinza okukozesaamu butto w'enniimu mu nteekateeka y'ekizadde n'okulwanyisa endwadde z'ekikaba\nYaaya gwe baagobye ku mulimu atambuzza bigere okuva e Ntebe okudda...\nleero mu mboozi yaffe ey'omukenkufu tukulaze engeri gy'oyinza okukozesaamu butto w'enniimu mu nteekateeka y'ekizadde n'okulwanyisa endwadde z'ekikaba\nOmulema alabirira abaliko obulemu Katonda...\nSsaabalabirizi Stanley Ntagali asigazza omukisa...\nAdded 28th June 2018\nekirunButto akamuddwa mu nniimu.\nBW’OYOGERA ku nniimu, abamu balowooza ku nniimu ebaako ebibala ebifaanana emicungwa. Wabula njogera ku nniimu nga omuti guno gwaleetebwa kuno Abayindi mu biseera by’okuzimba oluguudo lw’eggaali y’omukka era ewaabwe baguyita ‘Omuti ogw’ebyamagero’ era Abaswayiri bagwogerako ng’omuti ogujjanjaba endwadde 40.\nKanjogere ku nsigo z’omuti guno, ze tukamudde butto akozesebwa ku bintu eby’enjawulo okuli ensolo, ebimera n’abantu anti alimu ekirungo ekitta obuwuka. Omuti guno wadde Bannayuganda baali tabajjumbidde kugusimba, naye mu gye 90 baagusimba nga bamaze okukizuula nti gugoba ensiri.\nGuyamba ku bantu abalina omusujja, amatondo 5 mu mazzi agabuguma gakumala. Ayamba ku bantu abafunye yinfekesoni, naddala ku bakyala abatera okuzifuna mu kaabuyonjo encaafu.\nButto ono ayamba ku kabotoongo n’enziku nga omunywa ku mazzi agabuguma. Abalwadde ba ssukaali abayambako obutalinnya n’obutakka ekisukkiridde.\nKu balunzi b’enkoko, zimanyi okufuna yinfekisoni olw’okuziriisa emmere encaafu osobola okuziteera amatondo 20 mu liita 20 ez’amazzi naddala abalunda enkoko ez’ennyama. Mulungi mu kunyiriza olususu, era kkampuni nnyingi ezikozesa butto ono mu bizigo ebinyiriza olususu. lOsobola okumuyumunguza mu kamwa kuba atta obuwuka obulwaza amannyo, era eddagala lingi ery’amannyo lirimu ekirunButtogo kino.\nButto w’enniimu ayamba mu nteekateeka y’ezadde ey’obutonde. Buli mulundi gwe weegatta n’omusajja oteekayo amatondo 10 nga mugenda mu kikolwa ne bwe mumaliriza era oteekeyo 10 gano gakwata enkwaso z’omusajja ate talina buzibu bwonna ku mukyala oba omwami. Kyokka bw’oba omunywedde ate talina w’akwataganira na kukuziyiza kuzaala, ate olwo omugaso gwe gukyuka, era tomunywa n’olowooza nti ajja kukuyamba.\nAlimu ekirungo kya Nimbecidine, kino kitta ebiwuka oteeka obusaanikira 10 mu liita 20 n’ofuuyira ebirime.\nEnniimu eriko ensigo, zino zikamulwamu butto.\nOsobola okumukozesa ku nte n’omusiiga ente n’okufuuyira n’agoba enkwa. lAkola ku mabwa n’ebigere ebivunda mu mpataanya. lAbantu abavaamu omusaayi mu kamwa nga basenya abayamba ng’omuyumunguza mu kamwa.\nAkola ku bantu abagwa emmeeme, kuba baba beesiba olubuto ng’ekyenda bwe kivaayo kiremererwa okuddayo.\nAkola ku biguuna, situka, ebisente, olukuku n’ebigenge ayamba okubiwonya. lOsobola okumukozesa okutta ebiwuka mu lubuto ate akola n’ebirala. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652.\nJulius Nyanzi owa Prof Bioresearch,\nButto wa kasumaali asumulula ppata z’obwagazi bw’omukwano


Bukedde Online - Poliisi yezoobye ne bamanika e Bwaise\nPoliisi yezoobye ne bamanika e Bwaise\nAbalwanirira eddembe ly'abaana bazzizza 10...\nAdded 11th April 2014\nABATEMA mmotoka enkadde e Bwaise balwanaganye n'abaserikale bwe bakoze ekikwekweto ky'okunoonya ababba mmotoka ne bazitema.\nKu Lwokuna poliisi y’oku luguudo Northern ku Kaleerwe eyabadde edduumirwa John Kawamala ng’ayambibwako abasirikale b’eggye ezzibizi baakoze ekikwekweto mu bamakanika n’abatema mmotoka abeegatira mu kibiina kya Mambule Traders Association nga kigambibwa nti babba mmotoka ne bazitema sipeeya ne bamutunda mu maduuka ag'enjawulo agatunda eby’emmotoka .\nEkikwekweto kino kiddiridde poliisi okufuna amawulire nga bwe waliwo ekibinja ky’abamakanika abaavudde ewa Kisekka nga bano batandise okubba mmotoka ne bazitema sipeeya ne bamutunda mu maduuka ag'enjawulo mu Kampala.\nCharles Nsaba akulira Poliisi y’oku Kaleerwe yalagidde omumyuka we, John Kawamala okukola ekikwekweto okukwata buli akolera ewa Mambule atalina kaadi ya mulimu kyokka wakati mu kikwekweto omu bakolera mu kifo eyategeerekeseeko erya Ssentongo yatandise okuvuma abasirikale n’okwagala okubakuba amayinja.\nRonald Ssemambo akulira eby’okwerinda mu basuubuzi yategeezezza nti abasuubuzi abakolera mu kifo kino bawera 500 kyokka mu kiseera kino waliwo abapya bangi nga tebamanyiddwa nga waliwo amawulire agatandise okuyiting'ana nti abasuubuzi be wa Mambule babba mmotoka ne bazitema.\nYayongeddeko nti abasuubuzi baabalagidde bafune ebiboogerako abamu ne bagaana wano we yasabidde abakuuma ddembe okukola ekisoboka okulaba nga bakwata abantu abatakolera wa Mambule be yagambye nti be bavaako obuzibu.\nAbatema mmotoka enkadde balwanaganye ne Poliisi e Bwaise


Bukedde Online - Bp. Nsubuga atongozza Obusumba bw'e Kasana\nBp. Nsubuga atongozza Obusumba bw'e Kasana\nAbadde yeesimbyewo ku bwakkansala afudde ne batabukira mukyala we\nOmukozi wa bbanka afiiridde mu kabenje ku ...\nBANNABYABUFUZI bakubiriziddwa okutuukirizanga obweyamo bwe bakola buli lwe babaako ebifo by’obukulembeze bye beegwanyiza. Bino byayogeddwa Omulabirizi w’e Luweero, Eridad Nsubuga bwe yabadde atongoza obusumba bwa St. James C.O.U Kasana.\nOmulabirizi Nsubuga ng'asabira ekituuti.\nBANNABYABUFUZI bakubiriziddwa okutuukirizanga obweyamo bwe bakola buli lwe babaako ebifo by'obukulembeze bye beegwanyiza. Bino byayogeddwa Omulabirizi w'e Luweero, Eridad Nsubuga bwe yabadde atongoza obusumba bwa St. James C.O.U Kasana.\nOmulabirizi Nsubuga yeeyambisizza ekitabo ky'Omubuulizi (Ecclesiastics) 5:4 n'agamba nti kibi okusuuubiza nga tojja kutuukiriza oba okukandaaliriza ebantu by'oba wasuubiza anti kino oluusi kibamalamu essuubi. Yategeezezza nti ssinga oba teweekakasa kukola kintu kiba kirungi n'otasuubiza waakiri abantu ne bakulaba bulabi ng'okoze.\nNsubuga yajjukizza Abakristaayo b'e Kasana nti gye bakoma okulinnya eddaala n'okusoomoozebwa kweyongera wabula n'abagumya nti oyo Katonda ayabasobozesezza okutuuka ku ddala ly'Obusumba era y'omu ajja okubayambanga bulijjo.\nYeebazizza Pulezidenti Museveni olw'okutuukiriza obweyamo bwe obw'okuzimba Ekkanisa n'ennyumba y'Omusumba eby'e Kasana kyokka n'amusaba ng'ayita mu minisita avunaanyizibwa ku bakozi ba Gavumenti, Wilson Muruli Mukasa abayambeko ne ku kkanisa y'e Kirema kubanga erabika bubi so nga ya byafaayo nnyo.\nOmulabirizi Nsubuga era yeebazizza omutaka Kisero (hhonge) olw'okuwaayo ettaka okuzimbako Ekkanisa eno kyokka n'agugumbula abantu naddala Abazzukulu b'abo abaawaayo ettaka mu bifo eby'enjawulo okuzimbako ekkanisa ate okwagala okulyeddiza n'agamba nti basaanidde okwenenya kubanga ekyo kikolwa kya sitaani.\nOmukolo gwatandise na kutukuza kkanisa, Omulabirizi n'abatiza omwana w'Omusumba w'e Kasana Harriet Nakayenga Lukwago. Muruli Mukasa eyakiikiridde Pulezidenti yeebazizza Abakristaayo olw'okunyiikira okuzimba Obwakabaka bwa Katonda.\nYategeezeeza nti Pulezidenti musanyufu olwa pulojekiti ezikoleddwa mu Busumba buno era n'ategeeza nti omukulembeze yamusabye bamutegeeze bye beetaaga abimutwalire.\nJames C.O.U Kasana\nSipiika w'e Masaka alagiddwa okudda ebbali kanso eyise bajeti\nEbyogerwa ku Muzungu ali ku gw'okukabassanya abawala bitabudde ab'e Kalangala\nBakansala b'e Lwengo basazeewo Ssebabi afuuke kyabulambuzi


Bukedde Online - Bapangisizza owa sipensulo mu Kisenyi ne bamutta\nBapangisizza owa sipensulo mu Kisenyi ne bamutta\nMukyala Paasita bamukutte lwa Bbanja\nDeus Muyunga, abadde akolera ku siteegi y’omu Kisenyi - Mengo.\nOMUKAZI amaze ennaku essatu ng’asuubira nti bba, omuvuzi wa sipensulo, yapangisibwa kasitoma okumutwala ku safari, agguddewo ekigwo bwe bamukubidde essimu ne bamumubikira nti abatemu baamusse.\nJuliat Nalubowa ow’e Maganjo A mu divizoni y’e Nabweru mu Wakiso, ye yagudde ku kibambulira, bba Deus Muyunga, 52, bwe yattiddwa abantu abatannategeerekeka. Muyunga abadde akolera ku siteegi y’e Kisenyi-Mengo mu Kampala. Omulambo gwe baagusuudde e Kigumba ku luguudo lw’e Gulu.\nNalubowa eyasangiddwa mu maka ge eggulo ng’amaziga gamuyitamu, yagambye nti waliwo abantu abaakubira bba essimu ku Ssande ku makya n’avaawo ng’amutegeezezza nti abatwala Kigumba.\n“Oluvannyuma lw’okukubirwa essimu, yayambala mu bwangu n’avaawo ng’andekedde 20,000/- ez’okwekuumisa nti kyokka yali asuubira okudda amangu. Bwe nnamulinda ennaku bbiri nga simulaba kwe kugenda ku poliisi y’e Maganjo ne nzigulawo omusango gw’okubula kwa baze,” Nalubowa bwe yannyonnyodde.\nMoureen Nalubega, muwala w’omugenzi, eyawondedde kitaawe e Kigumba eggulo, ye yakubidde nnyina essimu okumubikira bba oluvannyuma lw’okulagibwa omulambo ogwasangibwa ku kkubo n’azuula nga ye kitaawe.\nOmwogezi wa Poliisi mu ggwanga, Fred Enanga yagambye nti bakola ekisoboka okuzuula abatemu bano kyokka n’awa aba sipensulo amagezi okwekengera ennyo abantu ababapangisa nga babatwala ku hhendo empanvu.


NKUWE KU CHAI! Abawagizi batabukidde Omuyimbi Pia Paunds mu lwatu, 'kyova olaba omusajja yakulekawo lwa nnyambala' - Galaxy FM 100.2NKUWE KU CHAI! Abawagizi batabukidde Omuyimbi Pia Paunds mu lwatu, 'kyova olaba omusajja yakulekawo lwa nnyambala' - Galaxy FM 100.2\nAbawagizi b’omuyimbi Pia Paunds bamutabukidde nga bagamba nti alemeddwa okudda mu situdiyo okuyimba ennyimba ng’olowooza nti alina kweyambisa nnyambala okufuna abawagizi.\nPaunds eyakuyimbira ennyimba omuli Taala, Kibeera Kyo, Byompa, Bintwala, sili Muyaaye n’endala asobodde okweyambisa omukutu ogwa Face Book okugamba nti, “Ompita sukaali, Nkuwe ku chai, Walai talahi, There’s no one like u, No one ma boo“.\nKigambibwa Paunds abadde ayogera ku luyimba lwe wabula abawagizi be, bamwambalidde nga bagamba nti abasukkiridde okwambala mu ngeri eyeesitaza era mbu y’emu ku nsonga lwaki omusajja yamusuulawo. Nabatanzi Irynah agamba nti, “Kyova olaba omusajja yakulekawo olaba bwoyambala“.


Bukedde Online - Baleese emisipi egisibibwa abakyala ab’embuto ennene\nBaleese emisipi egisibibwa abakyala ab’embuto ennene\nManya enkozesa y'emisipi gy'abakyala otambula...\nEmimisipi ky'ekiu ku bintu ebinyumisa engoye\nKiwanuka ng’alaga emisipi gy’atunda.\nEMISIPI kye kimu ku biyamba okufuula olugoye olw’omuwendo, n’okuggyayo endabika yaalwo. John Bosco Kiwanuka omusuubuzi w’emisipi n’engoye z’abakyala okuva e China, agamba nti emisipi ennaku zino gyongeddwaako amatiribona ebisikiriza omuguzi.\nAbakugu baleese omusipi ogwakazibwaako erya ‘metallic belt’ ogukutte abakyala omubabiro. Omusipi guno gukolebwa mu kyuma mu sayizi ez’enjawulo omuli ogwesibwa abakyala ab’embuto ennene n’abatono. Ng’oggyeeko okubeera nga gikoleddwa mu kyuma, gibeera mu langi ez’enjawulo ezirabika nga zisikiriza omulabi omuli eya zzaabu, ffeeza n’endala.\nLangi zino ziyamba kinene naddala ssinga omukyala abeera ayambadde olugoye kwe gugendera ne kiyamba omukyala okunyuma n’ebirala. Emisipi egy’engeri eno gikolebwa mu sayizi ezitali zimu okusinziira ku ndabika y’omukyala kuba giboola.\nOkugeza omukyala ow’olubuto oluyiikayiika bw’akozesa omusipi omutono abeera tasobola kunyumira musipi mutono kuba gubeera gugenda kubulira mu lubuto. Ebika by’emisipi ebimu bikolebwa mu lasitiika eziyamba okugikuuma nga ginaanuuka okusinziira ku bwetaavu bw’omukyala.\nEkirungi ekiri ku musipi ogutali gwa kyuma tegutera kukosa agwambadde nga bwe guli ku kyuma. Mu basinze okwettanira emisipi egy’engeri eno mwe muli abayimbi, bannakatemba, abavubuka n’abantu abalala abeekuumira ku mulembe.\nOmukyala okunyumira omusipi tekimwetaagisa bintu bingi wabula okulonda omusipi ogugendera ku sayizi ye, olugoye lw’ayambadde, langi n’ebirala. K\niwanuka agattako nti, kikulu nnyo okwambala omusipi okusinziira ku myaka, ekifo ky’ogendamu, omukolo n’ebirala. Olw’ensonga nti guboola nga bw’omala gagwesiba gusobola okukulaga ng’atali wa buvunaanyizibwa. Emisipi naddala egya metallic giri wakati wa 50,000/- ne 80,000\nTitus Tugume wakwambalagana ne Malik Kalisa e Lugogo enkya.


Bukedde Online - Walukagga ne Vincent Ssegawa batabaganye\nWalukagga ne Vincent Ssegawa batabaganye\nAbabaka ababalyamu olukwe mubanyiigire -...\nMATHIAS Walukagga ne Vincent Ssegawa bayimbi ba Kadongokamu. Buli omu agamba nti akira ku munne mu kusumulula olukoba era baludde ebbanga nga tebalima kambugu. Bbo abawagizi baabwe babadde batandise n’okubityebeka nti ‘‘eyaloga abayimbi bano embugo tannazissa’’.\nFr. Lugobe lwe yagezaako okutabaganya Vincent Ssegawa ne Walukagga ne beerema.\nKino kyava ku Walukagga ne Ssegawa okusisinkana mu Klezia ya St. Agnes e Kibuye, Rev. Fr. Lugobe n’abayita mu maaso g’Abakristu batabagane kyokka Ssegawa n’agaana okukwata Walukagga mu ngalo nga buli omu alumiriza munne okuba omubi.\nWabula w’osomera bino ng’enjogera yakyuse dda.\nOmulogo embugo yazisizza dda ne batuula ku mmeeza emu ne beesika mu mikono ne basalawo okuva mu bya gundi ondoga, bakulaakulanye omuziki gwa Uganda ne Kadongokamu.\nOkukakasa kino bategese ekivvulu kye batuumye ‘‘Basisinkanye mu kkonde evvannyuma’’ gye bagenda okuyimbira ku siteegi emu ekibadde kirudde okubeerawo. Bakitadde ku Bat Valley Theatre enkya ku Lwomukaaga ne ku Ssande. Okuyingira 20,000/-.\nANDREW BENON KIBUUKA ABATUUZIZZA\nAbbey Musinguzi omutegesi w’ebivvulu yategeezezza nti Ssentebe w’ekibiina ekigatta abayimbi, bannakatemba ne bannabitone mu ggwanga, Andrew Benon Kibuuka yaayimiridde wakati w’abantu bano kyokka era obwedda buli omu awera ng’olutalo baluggye mu kwesojja ne baluzza mu kuyimba nga buli omu agamba nti agenda kumukuba omuziki adduke ku siteegi.\nOkwewala ekikonde okunyookera ku siteegi, babiyingizzaamu bannakatemba ba Bakayimbira Dramactors omuli Charles James Ssenkubuge, Benon Kibuuka n’abalala aba Ssuubi Entertainement eya Hajji Ashraf Ssemwogerere.\nBano be bagenda okubeera ku siteegi nga bazannya katemba, okusala empaka n’okutaasa embeera si kulwa ng’abayimbi beegwa mu malaka.\nKibuuka yagambye nti kino kigenda kubeera kibbiitu kyennyini nga Walukagga bw’aleeta Lwera Part 1 ne Bakoowu nga Ssegawa ayingizaawo Lwera Part II ne Balemeddwa Okwekolera.\nWalukagga yagambye nti agenda kukuba ennyimba ze zonna okuli: Bakoowu, Prison Break, Kiwuggulu, Uganda esaana kuviira, Ekibuzizza emirimu, K’ogikwatako n’endala ate Vincent Ssegawa aleete: ‘‘Balemeddwa okwekolera, Nswanjere, Lwera, Omukazi weka, Siisiri, Ameefuga mu bufumbo, Sirimba ne Basajja kubula’’ abantu beesalirewo asinga.


Ngenda kukola ne Museveni, Rev. Bakaluba Ssentebe omulonde e Mukono owa NUP akubye Minisita Kibuule akaama - Watchdog Uganda\nNgenda kukola ne Museveni, Rev. Bakaluba Ssentebe omulonde e Mukono owa NUP akubye Minisita Kibuule akaama\nRev. Peter Bakaluba Mukasa Ssentebe Omulonde owa Mukono\nOLUVANYUMA lwe by’obufuzi okuggwa mu bitundu bye Mukono, Abakulembeze batandise okuddingana okukolagana okusobola okutwala ekitundu mu maaso.\nRev. Peter Bakaluba Mukasa ono nga ye Ssentebe omulonde owa Disitulikiti ye Mukono ku kaadi ya NUP ye yatandise kawefube ono nga agamba nti kye balina okukola kati kwe kulaba nga bakolera abantu baabwe basobole okuganyulwa mu bukulembeze obuliwo.\nGye buvuddeko ono yasooka kusisinkana munne gwe baali ku mbilanye mu kalulu Haji Haruna Semakula, wakati mu kutema empenda butya bwe bagenda okutambuza Mukono, saako n’okumalawo obumulumulu abwali bwasibuka mu kkampeyini ezaali ez’okufa n’okuwona, era ne bakkaanya okutambulira awamu.\nKu lw’okuna Bakaluba yasisinkanye Minisita wa mazzi era nga yabadde omubaka owa mambuka ga Mukono Ronald Kibuule naamukuba akaama nti talina buzibu na kukolagana na Pulezidenti Museveni, ssinga ekigendererwa kyalina eky’okusitula omutindo gwa bannaMukono aba akitaddemu amaanyi.\nBakaluba okwogera bino yabadde ku Gombolola e Nama mu lukiiko olw’ayitiddwa okuggalawo ekisanja kyabakulembeze abakadde, saako n’okusiima abadde omubaka wabwe Ronald Kibuule byakoledde e Gombolola yabwe.\nYategezezza nti ekyamukomyawo mu by’obufuzi yalaba nga abantu bali bubi mu byalo nga ensimbi zonna abakulu mu Gavumenti bazirya bulyi, nagamba nti bwe kiba nga Pulezidenti Museveni naye ali ku mulamwa gwa kukulakulanya bantu, agenda kukwatagana naye bakole ebiyamba ekitundu.\n“Banange nze ndi wa nkyukakyuka naye silina ttabbu nakukwatagana na Museveni era muganda wange Kibuule njagala ontegereze omukulu nti ngenda kukola naye tuayambe abantu baffe” Bakaluba bwe yagambye.\nYenyamidde olw’obwaSsemugayavu obufumbekedde mu bannaMukono naawa eky’okulabirako abatuuze Gavumenti beewa ebintu naddala eby’obulimi beekulakulanye kyokka ne batabifaako ne bituuka n’okuvundira ku mbalaza z’amayumba gaabwe, nagamba nti bano ssi wakubagumikiriza mu bukulembeze bwe kubanga be balabe nnamba emu ab’enkulakulana mu bitundu gye bawangaalira.\nBaganda bange kituufu mwannonda era mwebale, naye ensonga z’okusimbira ekkuuli enkulakulana, okwonoona ebintu Gavumenti bye bawa okwekulakulanya, okubba ensimbi eziwerezebwa ku byalo mu bibiina byamwe, sigenda kubigumikiriza, era bwe mulaba nga nkusizza mu nkola mumanyanga nti kati bitabuse njagala bantu bakulakulana” Bakaluluba bwe yalidde mu ttama.\nYe Minisita Ronald Kibuule yasiimye abakulembeze be Gombolola ye Nama, nagamba nti yadde abantu abangi baasalawo nga bwe baalaba mu kulonda okwaggwa nti naye agenda kusigala nga akola emirimu gye nga takyusizaamu yadde kubanga obusobozi abaulina.\nWhy Parliament wants faded socialite Bryan White behind bars


Bukedde Online - Ab'e Kanyanya beewozezzaako ku ssente za Pulezidenti\nAb'e Rubirizi basabye Museveni akome ku bajaasi abalwanyisa envuba embi\nAbavubi e Buvuma bakolokose aba UPDF ku ku...\nABABAZZI abakolera ku Bbiri basambazze ebyogerwa nti baabulankanya ssente n’ebyuma Pulezidenti bye yabawa.\nAbavubuka nga bakola entebe.\nBaalaze ebimu ku byuma bino ne bategeeza nti ababavuganya ne bagenda balimba abantu.\nAbasuubuzi abasoba 2,000 abeegattira mu kibiina kya ‘Ku Bbiri Furniture Maker’s Development Initiative’ omuli ababazzi b’entebe, ebitanda, abatunga, abafumbi b’emmere, abatunda ebyokunywa mu kaweefube w’okulwanyisa obwavu Pulezidenti Museveni mu October wa 2017 yabawa ssente 100,000,000/- n’ebyuma ebikozesebwa mu bajjiro, ebyalaani n’emmotoka ekika kya Canter nnamba UBA 036U bagikozese mu mirimu gyabwe.\nWabula wiiki ewedde ku Lwokutaano Pulezidenti bwe yabadde e Kawempe ng’agabira abavubuka ssente omusajja yasituse n’ategeeza Pulezidenti nti, ebyuma ebyaweebwa ababazzi Ku Bbiri baabitunda dda ekyanyizizza ababazzi.\nGodfrey Kizito 52, ssentebe w’abasuubuzi ku Bbiri yategeezezza nti, bwe baafuna ssente abasuubuzi bazze bazeewola ne bongera mu bizinensi zaabwe awatali kusosola wadde mu byobufuzi.\nYagambye nti nga baakaweebwa ssente abasuubuzi abaalina ebigendererwa byabwe baatandika okugamba nti ebyuma babitunze ekitali kituufu.\n“Pulezidenti nga bamaze okumugamba nti twatunda ebyuma n’emmotoka yasindise ababaka ne babiraba kati tetumanyi lwaki bagenda batwogerera bubi”, Kizito bwe yategeezezza.\nYayongeddeko nti waliwo abavubuka abaalagirwa okwekolamu obubinja bw’abantu bataano buli omu ne bamuwola ssente 500,000/- ng’azizzaayo oluvannyuma lw’emyezi mukaaga n’amagoba ga ssente 100,000/-.\nAbalina bizinensi ennene babawola nga bawaddeyo omusingo era abasoba 300 bafunye ku ssente zino ne bazizzaayo.\nYayongeddeko nti, ku ssente zino baakozesaako 28,000,000/- ne bazimba olutindo ku mwala we bayisa ebikozesebwa.\nMoses Kigozi ssentebe wa Min Triangle omuli ababazzi abamu yategeezezza nti, abagamba nti ababazzi ebyuma baabitunda kirabika waliwo ababiteekamu ebyobufuzi n’agattako nti abavubuka bangi mu kiseera kino balina emirimu.\nKu Bbiri Furniture Maker’s Development Initiative\nJackie O asulirira kuzaala\nEyayimba 'Faama' bamusuddewo\nChamilli yeekoze obusolo ng'ajaguza emyaka 38


Bukedde Online - Embaga y'omugagga SK Mbuga eyengedde: Bajeti eri mu buwumbi...\nOlina kuba muyiiya okufuna mu muziki - Rocky Giant\nOmuyizi wa MUBS alidde obwa Miss Uganda 20...\nEno Embaga egenda kumenya n'emiti…” bino bye bimu ku bigambo obwedda ebyogerwa abantu abeetabye mu lukiiko oluteekateeka okwanjula n’embaga y’omugagga SK Mbuga olwa ssente ennyingi eziri mu buwumbi eziteekeddwa mu mikolo gyombi era bangi baavuddeyo banyeenya mitwe.\nMbuga ne mukazi we Jalia gw’agenda okuwasa.\nEntegeka zigenda mu maaso era ssentebe w’olukiiko obwedda ayita omu kw’omu ku bantu abaaweebwa obuvunaanyizibwa obw’enjawulo okunnyonnyola buli omu w’atuuse.\nWano Sylivia Owori dizayina ow’erinnya akulira akakiiko akakola ku by’okutimba n’endabika y’ebifo awagenda okubeera emikolo eyakedde okuva e Dubai, omugagga gye yamusindise okugula ebigenda okukozesebwa mu kutimba ye yasinze okubakwata omubabiro.\nEzimu ku mmotoka ezisimbye mu kikomera kya Mbuga ezigenda okutambuza abagenyi.\nBakira annyonnyola engeri Victoria Hall ekifo we bagenda okusembereza abagenyi ku Serena Hotel bwe kigenda okulabika nga kiwedde okutimbibwa ng’oyinza okulowooza nti oli mu ggulu.\nEby’amataala bigenda kukolebwaako Steve Jean era bino byokka (okutimba n’amataala) bajeti yaabyo eri mu bukadde 200.\nMbuga agenda kusooka kwanjulwa mukyala we, Jalia Birungi mu bakadde be e Sseguku nga November 24, embaga ya November 26 omukolo gw’okubawoowa gugenda kubeera ku muzikiti e Kibuli.\nOkuva ku kkono, Kim Swagga (omu ku bako ba Mbuga), SK Mbuga, Omugagga Edson Kasyata (agenda okubeera besimaani wa Mbuga) ne Masimbi (muganda wa Mbuga) nga batuuka ku Serena.\nEsswaga mu mukolo Abantu abasoba mu 100 be bagenda okumuwerekerako ku buko, bonna Mbuga agenda kubatambuza kyokka ng’oggyeeko mmotoka ez’ebbeeyi mu bika eby’enjawulo okuli; Range Rover Sport, Benz G- wagon (Cross-country) Class, BMW X6, Jeep n’endala ezisimbye awaka ezirindiridde okubatambuza, aguze mmotoka endala bbiri okuli; Rolls Royce ne Ferrari mw’agenda okutambulira ne mukyala we ku lunaku lw’embaga.\nOkwawukanako n’abantu abalala abategeka emikolo, mu nkiiko Mbuga z’atuuza temuli kusonda ssente kubanga ebintu byonna yabikolako dda, abantu abayita kumuwa magezi n’okumuwabula we kyetaagisa.\nIvan Ssemwanga yaggwaamu oba yakoowa okumansa ssente?\nLeila oluwulidde amawulire ga Vivian ne SK Mbuga n'alwala!


Bukedde Online - Amerika evuddeyo ku byayogeddwa Museveni e Kololo\nAmerika evuddeyo ku byayogeddwa Museveni e Kololo\nEngeri Besigye gyeyatolose ku Poliisi n'ayingira...\nBruce ng’ayogera. Ku ddyo ye mubaka wa Amerika mu Uganda, Deborah R. Malac .\nAMERIKA etegeezezza nti essa ekitiibwa mu nkolagana yaayo ne Uganda. Era okumala ebbanga bingi ebituukiddwako mu kutumbula Ebyobulamu, Ebyenjigiriza n’ebyobutebenkevu.\nKu Lwokutaano Omumyuka wa Minisita Wensonga Zebweru (Principal Deputy Secretary of State for African Affairs) Bruce Wharton yategeezezza nti kyokka bwe yazze mu kulayiza Museveni e Kololo yasobeddwa ebyayogeddwa Pulezidenti bwe yalumbye Kkooti y’ensi yonna n’agiyita akabinja k’abantu abatagasa ekyamuwalirizza okwekandagga.\nN’alumba n’amawanga g’Abazungu abaali baagala okutwala eky’obugagga ky’omu ttaka ekya ‘uranium’ bakikolemu amasannyalaze Uganda esigale mu nzikiza. N’agamba nti gye buvuddeko Amerika yafuna obutakkaanya ne Uganda.\nKyokka nga mikwano gya Uganda, bawulira kibakakatako okwogera ku bigenda mu maaso ku kutyoboola eddembe ly’obuntu n’ebikolwa ebirala ebiyinza okukonzibya Uganda mu maaso era kye tuva tuvaayo okubyogerako.


Bukedde Online - Engeri y'okwewala endwadde z'ekikaba mu sizoni eno\nEngeri y'okwewala endwadde z'ekikaba mu sizoni eno\nOlugoye lwa Ssekukkulu lukyalina amakulu ...\nAbantu gye bakoma okusanyuka nga bajaguza Amazaalibwa ga Mukama waffe, bangi gye bakoma okwegadanga mu ngeri etali ya buvunaanyizibwa ekireetera omuwendo gw’abantu abafuna endwadde z’ekikaba okweyongera mu biseera bino.\nDr. Ivan Mukasa owa St. Jude Medical Centre ku Zai Plaza agamba nti ezimu ku ndwadde z’ekikaba ezisinga okusaasaanyizibwa mu biseera by’Amazaalibwa mulimu; enziku, kabootongo, siriimu, embaluka, kandida, hepatitis B, C n’endala.\nEndwadde zino omuntu asobola okuzifuna singa yeegatta n’omuntu abulina awatali kukozesa kapiira kuba butambulira mu;\n1 Amalusu naddala nga mwenywegera,\n2 Entuuyo z’omubiri kuba mu nsiitaano y’omukwano, omubiri gutuuyana,\n3 Amazzi g’ekyama nga temukozesezza kapiira,\n4 Omusaayi nga munno alina ekiwundu ku kitundu ky’omubiri gwe kyonna naddala mu bitundu by’ekyama, mu ngalo n’awalala.\nMmanya ntya nti nfunye obulwadde bw’ekikaba?\nObubonero bw’endwadde z’ekikaba:\n1 Obulumi mu kabuto ka wansi.\n2 Okusiiyibwa mu bitundu by’ekyama.\n3 Okubundula amazzi agalinga amata agafudde agalimu ekisu oba amasira.\n4 Okulumwa omugongo n’okufuna olusujjasujja.\n5.Okulumizibwa nga muli mu kisaawe.\n6 Okubabuukirirwa mu bitundu by’ekyama naddala ng’ofuuyisa.\nEkisooka mu byonna tulina okumanyisa abantu ku bulabe obuli mu bulwadde buno n’okubakubiriza okwejjanjabisa. Kino kibayamba okubwerinda.\nOlina okukuuma obuyonjo kubanga obuwuka obumu bwettanira nnyo ebitundu by’ekyama ebijama naddala kandida. Tositama mu bifo bijama naddala eby’olukale nga mu kaabuyonjo n’ebinaabiro.\nOkwejjanjabisa amangu. Singa ofuna obumu ku bubonero buno, laba mangu omusawo akukebere era akujjanjabe ng’obuwuka tebunnakukolako buvune bwonna.\nBeera mwesimbu eri omwagalwa wo n’okunywerera ku mwagalwa omu nakyo kiziyiza okusaasaanya n’okufuna endwadde zino.\nAte bw’obeera n’omuntu gw’oteesiga, tokkiriza kwegatta naye naddala nga temukozesezza kkondomu. Kino kitegeeza nti kirungi otambule n’obupiira bwo mu nsawo okwewala ebigwa bitalaze.\nWeewale ebifo ebyekusifu nga mwakeeraba kuba bibateeka mu bikemo ekiyinza okukulemesa okwerwanako nga gw’oli naye akwefuulidde.\nMunyiikire okwekebeza kibasobozese okumanya obulamu bwammwe bwe buyimiridde n’okusobola okwekuuma.\nYe Dr. Stephen Watiti okuva mu kitongole ekibudaabuda n’okujjanjaba abavubuka abalina akawuka ka sirimu ekya Link Up agamba nti nga tonneegatta olina okuba n’ensonga lwaki olina okunyumya akaboozi omuli okwesanyusa n’okuzaala ku baana.\nBuli lw’onyumya akaboozi n’ekigendererwa ky’okwesanyusaamu, olina okwekuuma ng’okozesa akapiira ate ng’ogoberera ebiragiro by’enkozesa yaako bulungi.\nAkubiriza abantu okwettanira obupiira obukuuma obulamu, munno bw’agaana mugambe nti, “bwe kaba tekaliiko, ssi kyabuvunaanyizibwa, teri kazannyo”, ate okiremereko obutakuggya ku mulamwa.\nDr. Watiti annyonnyola nti kkondomu ziringa ngatto, omulundi ogusooka okuzambala oyinza obutatambula bulungi naye bw’ogenda ozimanyira buli kimu kitereera ate tewejjusa kuba kati abantu bangi okuva lwe bayiga okuzitambuza tebaddangamu kutambuza bigere.\nKino kye kinaabasobozesa okuyita mu ggandaalo nga muli balamu bulungi era mbaagaliza Kulisimaasi ennungi n’omwaka omuggya.\nEngeri y’okwewala endwadde z’ekikaba mu sizoni eno\nBetty Mpologoma ne Kalangwa bali luno\nTujjukire okwebaza abatukolera obulungi\nLaavu gye nnina ekulukuta nga mubisi\nSinnafuna musajja, nkyali kabbebi...\nAkazigo mu mannyo kanfuula wanjawulo


Government yakusazaamu ebyapa byonna ebiri ku ttaka lye Kyangwali – byafunibwa mu bukyamu – CBS FM\nGovernment yakusazaamu ebyapa byonna ebiri ku ttaka lye Kyangwali – byafunibwa mu bukyamu\nGovernment erangiridde mu butongole nti egenda kusazaamu ebyapa byonna ebyafunibwa ku ttaka ly’e Kyangwali mu district ye Kikuube ,egamba nti ababirina babifuna mu lukujjukujju era mu bumenyi bwa mateeka.\nOkuva mwaka 2012 ababundabunda okuva e Congo, Rwanda ne district endala bakkirizibwa okubudamizibwa ku ttaka eryo, era abantu abaaliriko ne basabibwa okuvaako.\nKigambibwa nti abantu abo bebamu bakomawo ku ttaka kwebaali, nga bakomezebwawo abaneene mu government okuli ne banabyabufuzi mungeri enkyamu.\nGovernment egamba nti ettaka lino lyabawebwa obwakabaka bwe Bunyoro nga 20 April, 1960, era eririnako ekyapa ekyenkomeredde kya bugazi bwa square milo 56 kweritudde.\nBwabadde ayogerako ne banamawulire ku media Centre mu Kampala, minister avunanyizibwa ku babundabunda n’ebibamba mu office ya Ssaabaminister Eng .Hillary Onek, annyonyodde nti waliwo abantu 3 abaafuna ebyapa ku ttaka lino, okuva mu office y’ebyettaka mu district ye Masindi mu bumenyi bwamateeka.\nMinister agambye nti kuliko Fred Mbambala,Astone Muhwezi ne Festus Akunobere, nti era bebasinze okuvaako emitawaana gyonna egiri ku ttaka eryo, nágamba nti government yakubakwatako ng’amateeka bwegalagira.\nMu ngeri yemu minister Onek alumiriza abakungu mu government okukulemberamu emivuyo gyonna egigenda mu maaso ku ttaka lye Kyangwali.\nMinister agamba nti balina enteekateeka ezaakolebwa okugenda ku ttaka eryo, nti naye omuli okusaako amakolero, amasomero, amalwaliro n’e birala.\nKinajukirwa nti ebitongole omuli akakiiko akalwanyisa enguzi mu maka gwobwa president aka Anti-Corruption Unit, kaliisoliiso wa government, Parliament n’akulira ekitongole kya police ekya Crime Intelligence Brig Christopher Ddamulira baatuukako ku ttaka eryo,nti wabula tewali kyamaanyi kyavuddeyo.\nMu kiseera kino Uganda erina abanoonyi bóbubudamu abawera akakadde kamu némitwalo 600,000 (1.6m) abatudde entende mu nkambi ezénjawulo, wabula waliwo nábalala emitwalo 39, abesozze eggwanga olwókulwanagana okwakabalukawo mu DRC\nBisakiddwa: Lubega Mudashiru